Il-membru Taljan tal-S&D David Sassoli, ġie elett bħala President tal-Parlament Ewropew fit-3 ta' Lulju wara żewġ rawnds ta' votazzjonijiet.

, ta' 63 sena, irċieva 345 vot mis-667 vot li ntefgħu fit-tieni votazzjoni.

Huwa eks ġurnalist televiżiv u ilu MPE mill-2009.

Fl-istqarrija tiegħu qabel il-bidu tal-proċedura tal-elezzjoni, Sassoli tkellem dwar ir-responsabbiltà tal-Parlament lejn il-votanti ġodda kollha li ħadu sehem fl-aħħar elezzjonijiet Ewropej f'Mejju: ''Tawna mandat, għaliex jemmnu fl-istituzzjoni tagħna, jemmnu fid-demokrazija u fl-elezzjonijiet ħielsa.

Ma nistgħux niddiżappuntawhom.''

''Tul din il-leġiżlatura li ġejja, jeħtiġilna nkunu min ta' quddiem, irridu nidderieġu l-bidliet meħtieġa, u tabilħaqq vitali, biex insaħħu u nimmodernizzaw l-Ewropa,'' żied jgħid.

Filmat tas-sessjoni plenarja tat-3 ta' Lulju

Ritratti u filmati relatati mal-proċedura tal-elezzjoni

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-Membri tal-PE jeleġġu lil David Sassoli bħala President tal-Parlament


MPE titfa' l-vot tagħha biex teleġġi l-Viċi Presidenti tal-PE

L-Erbgħa ġew eletti l-14-il Viċi Presidenti kollha tal-Parlament Ewropew il-ġdid, wara tliet rounds ta' votazzjoni, għal perijodu ta' sentejn u nofs.

Ħdax-il MPE ġew eletti fl-ewwel round, tnejn fit-tieni round u l-aħħar wieħed, b'maġġoranza relattiva, fit-tielet round.

Il-Viċi Presidenti, li ġejjin minn sitt gruppi politiċi u għaxar stati membri, jidhru hawn taħt fl-ordni li bih ġew eletti:

Ewa Bożena KOPACZ (EPP, PL)

Ir-rwol tal-Viċi Presidenti

Il-Viċi Presidenti jistgħu jissostitwixxu l-President meta dan ikun neċessarju.

Huma wkoll membri tal-Bureau tal-Parlament Ewropew, li jistabbilixxi r-regoli għall-funzjonament tajjeb tal-Parlament.

Fost id-dmirijiet l-oħra tiegħu

, il-Bureau iħejji l-abbozz preliminari tal-baġit tal-Parlament u jiddeċiedi dwar kwistjonijiet amministrattivi, organizzazzjonali u tal-persunal.

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Aqsam din il-paġna ma' ħaddieħor:

Verżjoni PDF

Il-Viċi Presidenti tal-Parlament Ewropew il-ġdid


Wara l-Brexit, il-Parlament Ewropew beda jgħodd 705 membri.

Kompli aqra biex tara ma' liema mis-seba' gruppi politiċi jpoġġu l-MEPs tiegħek.

Wieħed mis-siġġijiet allokati lil Spanja għadu jrid jimtela, allura bħalissa hemm 704 MEPs.

L-MEPs jorganizzaw ruħhom fi gruppi politiċi li jgħaqqdu rappreżentanti minn Stati Membri differenti skont l-affinitajiet politiċi tagħhom.

Ir-regoli tal-Parlament jgħidu li grupp politiku jrid ikun magħmul minn minimu ta' 25 MEP minn kwart tal-Istati Membri (jiġifieri sebgħa).

L-MEPs jistgħu jkunu parti minn grupp politiku wieħed biss, iżda jistgħu jagħżlu li ma jkunux parti minn grupp; dawn jissejħu "mhux affiljati", jew "non-inscrits" (NI) bil-Franċiż.

Bħalissa hemm 29 MEP li mhumiex qegħdin f'xi wieħed mill-gruppi politiċi.

Grupp politiku jista' jiġi ffurmat fi kwalunkwe mument matul il-leġiżlatura.

Bħalissa, sebgħa jissodisfaw il-kriterji stabbiliti.

Il-gruppi politiċi jgawdu ċerti vantaġġi: għandhom rwol importanti fit-tiswir tal-aġenda tal-Parlament, jingħataw aktar ħin għad-diskorsi matul id-dibattiti u jkollhom aktar spazju għall-uffiċċji, persunal u riżorsi finanzjarji biex jorganizzaw il-laqgħat tagħhom u jqassmu l-informazzjoni.

Jiddeċiedu wkoll dwar il-kompożizzjoni tal-

delegazzjonijiet parlamentari

Dawn huma l-gruppi politiċi fit-28 ta' Frar 2020, mill-kbir saż-żgħir:

President jew kopresidenti

Grupp tal-Partit Popolari Ewropew (PPE)

(il-Ġermanja).

Dan hu r-raba' mandat tiegħu bħala MEP.

Ilu jippresiedi l-grupp mill-2014.

Grupp tal-Alleanza Progressiva tas-Soċjalisti u d-Demokratiċi fil-Parlament Ewropew (S

(Spanja).

MEP mill-2004.

(ir-Rumanija).

Dan hu l-ewwel mandat tiegħu bħala MEP.

Serva bħala Kummissarju tal-Agrikoltura bejn l-2010 u l-2014 u kien Prim Ministru.

Grupp tal-Ħodor/Alleanza Ħielsa Ewropea (Verts/ALE)

(il-Ġermanja) u

(il-Belġju).

Keller ilha MEP mill-2009 u saret kopresident tal-grupp fl-2016.

Lamberts sar MEP fl-2009 u kopresident fl-2014.

Identità u Demokrazija (ID)

Konservattivi u Riformisti Ewropej (ECR)

(il-Polonja) u

(l-Italja).

Legutko, MEP mill-2009, sar kopresident fl-2017.

Fitto kien MEP bejn l-1999 u l-2000 u reġa' beda jservi fl-2014.

Grupp tax-Xellug Magħqud Ewropew - Xellug Aħdar Nordiku (GUE/NGL)

(il-Ġermanja) u

(Franza).

Schirdewan ilu MEP mill-2017.

Aubry ġiet eletta f'Mejju 2019.

Wara l-elezzjoni u qabel il-Brexit kien hemm 751 MEP.

Hawn taħt tista' tara kif kien kompost il-Parlament.

Skopri aktar dwar il-gruppi politiċi u d-daqs tagħhom f'din il-leġiżlatura u fil-leġiżlaturi preċedenti fis-

sit tar-riżultati elettorali tagħna

Għal aktar informazzjoni

X'inhuma l-gruppi politiċi u kif jiġu ffurmati?

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Is-seba' gruppi politiċi tal-Parlament


Fit-3 ta' Lulju 2019, David Sassoli ġie elett b'345 vot bħala l-President il-ġdid tal-Parlament Ewropew

L-MPE eleġġew lil David Sassoli bħala l-President tal-Parlament Ewropew l-Erbgħa.

Hu rebaħ 345 vot mill-667 vot validu mitfugħa fit-tieni round ta' votazzjoni.

Il-President Sassoli huwa MPE Taljan ta' 63 sena li reġa' ġie elett fil-Parlament Ewropew f'Mejju 2019 għat-tielet darba bħala kandidat għall-Partito Democratico fiċ-ċentru tal-Italja.

Ser iservi bħala President ta' Jannar 2022.

F'indirizz qasir fil-plenarja immedjatament wara l-vot, In a brief address to the European Parliament in Strasbourg immediately after the vote, il-President Sassoli irringrazzja l-Membri tal-appoġġ li tawħ.

Huwa mbagħad qal: "Fl-aħħar xhur, kien hemm wisq nies qed joħolqu l-firdiet u l-kunflitti li konna naħsbu kienu biss fl-arkivji tal-imgħoddi.

Minflok, iċ-ċittadini wrew li għadhom jemmnu fid-direzzjoni straordinarja tal-UE, l-unika direzzjoni li tista' tipprovdi t-tweġibiet għall-isfidi globali li qed niffaċċjaw".

"Jeħtieġ li jkollna s-saħħa biex nerġgħu nibdew il-proċess tal-integrazzjoni filwaqt li nbiddlu l-UE biex tkun tista' tirrispondi aħjar għall-ħtiġijiet taċ-ċittadini u s-sens ta' telf li qiegħed dejjem jespandi fost in-nies."

Il-President Sassoli tenna wkoll il-prijoritajiet li l-PPE għandu javvanza fis-snin li ġejjin.

"Aħna qed ngħixu trasformazzjonijiet enormi: il-qagħad fost iż-żgħażagħ, il-migrazzjoni, it-tibdil fil-klima, ir-rivoluzzjoni diġitali, il-bilanċ ġdid ġeo-politiku, biex insemmi biss ftit mill-kwistjonijiet li għalihom huma meħtieġa ideat ġodda u kuraġġ".

Verżjoni sħiħa tal-indirizz tal-President hija disponibbli

iżultati

Il-President Sassoli ġie elett fit-tieni round ta' votazzjoni.

Ir-riżultat tal-votazzjoni kien hekk:

L-ewwel round

Voti mitfugħa:

Maġġoranza assoluta tal-voti mitfugħa:

Riżultat:

[mhux konklussiv]

It-tieni round

Voti mitfugħa:

Maġġoranza assoluta tal-voti mitfugħa:

Riżultat:

David Sassoli elett bħala l-President tal-PE

Kandidati u gruppi

Kien hemm 4 kandidati għall-elezzjoni.

Qabel il-vot kull wieħed minnhom ippreżenta l-viżjoni tagħhom għat-tmexxija tal-Parlament f'interventi ta' tliet minuti.

Biex terġa' ssegwi l-interventi tal-kandidati, ikklikkja fuq l-ismijiet rispettivi tagħhom hawn taħt.

Intervent ta'

(Ħodor/EFA, DE)

Intervent ta'

Intervent ta'

Intervent ta'

Ir-regoli dwar l-elezzjoni tal-president

Skont ir-

tar-Regoli ta' Proċedura tal-Parlament Ewropew, il-kandidati għall-presidenza jistgħu jiġu nominati minn grupp politiku jew minn 1/20 tal-Membri, jiġifieri 38 MPE.

L-elezzjoni tinżamm b'vot sigriet.

Biex jiġi elett, kandidat irid jikseb maġġoranza assoluta tal-voti validi, jiġifieri 50% u wieħed (

Dokumenti ta' votazzjoni vojta jew imħassra ma jgħoddux fil-kalkolazzjoni tal-maġġoranza meħtieġa.

Passi li jmiss

Il-voti biex jintgħażlu l-Viċi Presidenti u l-Kwesturi ser iseħħu l-Erbgħa wara nofsinhar u l-Ħamis filgħodu rispettivament.

Għal aktar informazzjoni

Intervent inawgurali ta' David Maria Sassoli bħala l-President tal-Parlament Ewropew

Mistoqsijiet li jsiru ta' spiss dwar it-tranżizzjoni mit-8 sad-9 leġiżlatura tal-Parlament Ewropew

Regoli ġodda

Materjal awdjo-viżiv b'xejn

EP Think Tank (19.06.2019): L-elezzjoni tal-President tal-Parlament Ewropew

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

David Sassoli elett bħala l-President tal-Parlament Ewropew


Il-MPE eleġġew il-president tal-Parlament kif ukoll il-viċi presidenti u l-kwesturi f'Lulju 2019.

Skopri mill-infografika tagħna min intgħażel għall-karigi ewlenin tal-Parlament.

Flimkien mal-president tal-Parlament, il-viċi presidenti u l-kwesturi jiffurmaw il-Bureau, li jieħu deċiżjonijiet dwar kwistjonijiet ta' organizzazzjoni interna tal-istituzzjoni.

Filwaqt li l-president jissorvelja l-ħidma kollha tal-Parlament u jirrappreżentah fil-kwistjonijiet legali u fir-relazzjonijiet esterni kollha, hu jista' jiddelega xi dmirijiet lill-viċi presidenti.

Huma jistgħu wkoll jissostitwixxuh meta jkun qed jippresiedi s-sessjonijiet plenarji.

Il-kwesturi jittrattaw kwistjonijiet finanzjarji u amministrattivi li jikkonċernaw lill-MPE.

Dawn il-karigi kollha huma biss għal sentejn u nofs u għalhekk il-MPE jivvutaw għal president, viċi presidenti u kwesturi fil-bidu ta' kull leġiżlatura parlamentari u għal darb'oħra f'nofs il-leġiżlatura.

Aktar informazzjoni

Parlament Ġdid u Kummissjoni Ġdida

Regoli ta' Proċedura (Lulju 2019)

Aqsam din il-paġna ma' ħaddieħor:

Verżjoni PDF

Min hu min: ħarsa lejn it-tmexxija tal-PE fil-bidu tal-leġiżlatura 2019-2024


L-Ewropej jistennew li l-UE tagħmel aktar f'firxa ta' oqsma ta' politika, bit-terroriżmu, il-qgħad u l-ambjent f'ras il-lista.

Dan juruh ir-riżultati tal-istħarriġ.

Sejħiet għal aktar azzjoni mill-UE

Meta ġew mistoqsija jekk l-UE għandhiex tagħmel aktar jew anqas fuq firxa ta'

15-il qasam ta' politika ewlieni

, mill-politika ekonomika u l-migrazzjoni sal-ugwaljanza bejn is-sessi, maġġoranza assoluta ta' dawk li wieġbu (aktar minn 50%) b'mod konsistenti qalu li jistennew aktar azzjoni mill-UE.

Tal-anqas 75% riedu li l-UE tieħu aktar azzjoni fil-ġlieda kontra t-terroriżmu u l-qgħad u fil-protezzjoni ambjentali.

Il-perċezzjonijiet dwar l-azzjonijiet tal-UE qed jinbidlu

Dwar kwistjonijiet ewlenin bħat-terroriżmu, il-migrazzjoni u l-qgħad, il-maġġoranza għadhom iqisu li l-azzjoni tal-UE hija insuffiċjenti aktar milli adegwata, iżda s-sodisfazzjon qed jiżdied.

Il-ġlieda kontra t-terroriżmu – 32% ta' dawk li wieġbu jqisu li l-UE għamlet biżżejjed, żieda minn 23% f'April 2016;

Il-migrazzjoni – 26% ta' dawk li wieġbu jqisu li l-UE għamlet biżżejjed, żieda minn 19% f'April 2016;

Il-qgħad – 29% ta' dawk li wieġbu jqisu li l-UE għamlet biżżejjed, żieda minn 23% f'April 2016.

Dwar l-ugwaljanza bejn is-sessi, il-provvista tal-enerġija, il-politika industrijali u l-agrikoltura, aktar nies huma tal-fehma li l-UE qiegħda tagħmel biżżejjed.

Ir-riżultati jvarjaw ħafna.

Pereżempju, 27% taċ-Ċeki li wieġbu jqisu l-azzjoni tal-UE mhijiex adegwata fil-ġlieda kontra l-qgħad, meta mqabbla ma' 92% tal-Griegi li wieġbu.

Il-pajjiżi tal-UE għandhom jimxu id f'id fuq kwistjonijiet ta' politika barranija

Maġġoranza ċara trid li l-Istati Membri jaġixxu b'mod konġunt fix-xena internazzjonali.

Madwar 7 minn kull 10 ta' dawk li wieġbu jaħsbu li ħidma komuni bejn il-pajjiżi tal-UE hija l-aħjar mod kif nirrispondu għas-setgħa u l-influwenza dejjem jiżdiedu tar-Russja (71%) u taċ-Ċina (71%), għall-instabbiltà tad-dinja Għarbija/Musulmana (71%) u għall-presidenza ta' Donald Trump fl-Istati Uniti (68%).

Is-sejbiet, li tħabbru fit-18 ta' Settembru, joħorġu minn stħarriġ tal-Ewrobarometru li sar għall-Parlament Ewropew f'April 2018 u jkomplu fuq

l-ewwel rapport li ġie ppubblikat f'Mejju

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

L-UE għandha tagħmel aktar rigward it-terroriżmu, il-qgħad, l-ambjent, skont l-Ewropej


Skopri l-Bureau tal-Parlament Ewropew li huwa responsabbli għat-tmexxija tal-istituzzjoni u l-ismijiet u r-responsabbiltajiet tal-Viċi Presidenti u tal-Kwesturi.

Il-Parlament jiffunzjona mingħajr intoppi bis-saħħa tal-ħidma tal-

, li huwa magħmul mill-President, 14-il-Viċi President u ħames Kwesturi.

Kull membru tal-Bureau għandu portafoll, b'responsabbiltajiet speċifiċi bħalma huma l-informazzjoni u l-komunikazzjoni, il-ġestjoni tal-binjiet tal-Parlament jew ir-relazzjonijiet mal-Istati Membri.

Il-Kwesturi huma responsabbli għal kwistjonijiet amministrattivi u finanzjarji li jikkonċernaw direttament lill-MEPs u l-kundizzjonijiet tax-xogħol tagħhom.

Ara l-infografika biex tara liema huma r-responsabbiltajiet tal-membri attwali tal-Bureau.

Il-membri tal-Bureau kollha huma eletti mill-MEPs għal perjodu ta' sentejn u nofs, jiġifieri l-mandat attwali tagħhom se jintemm f'Jannar 2022.

Aqsam din il-paġna ma' ħaddieħor:

Verżjoni PDF

Kif jiffunzjona l-Parlament: il-President, il-Viċi Presidenti u l-Kwesturi (infografika)


Il-kumitati huma l-postijiet fejn hemm konċentrazzjoni qawwija tal-ħidma leġiżlattiva tal-Parlament.

Kun af min se jkun qed imexxihom għas-sentejn u nofs li ġejjin.

Skopri l-presidenti l-ġodda tal-kumitati fl-infografika tagħna

Il-kumitati tal-Parlament Ewropew eleġġew il-presidenti u l-viċi presidenti tagħhom matul l-ewwel laqgħat tagħhom f'Lulju.

Il-kumitati huma responsabbli għall-abbozzar tal-pożizzjoni tal-Parlament dwar il-proposti leġiżlattivi.

Huma jħejju wkoll rapporti fuq inizjattiva proprja, jaħtru timijiet ta' negozjati biex imexxu taħditiet mal-Kunsill, jorganizzaw seduti ta' smigħ ma' esperti u jiskrutinizzaw istituzzjonijiet u korpi oħra tal-UE.

Il-Parlament Ewropew għandu 20 kumitat permanenti u 2 sottokumitati, li jkopru diversi oqsma ta' politika mill-ambjent għall-kummerċ internazzjonali.

Stqarrija għall-istampa

Paġna web tal-Kumitati

Segwi l-kumitati fuq Twitter

Aqsam din il-paġna ma' ħaddieħor:

Verżjoni PDF

Laqgħa tal-presidenti l-ġodda tal-kumitati parlamentari


Il-Fond Soċjali Ewropew għandu rwol ewlieni fil-ġlieda kontra l-faqar u l-qgħad fl-Ewropa.

Il-Membri tal-PE jridu jsaħħu r-rwol tiegħu sabiex ikunu jistgħu jiġu megħjuna aktar nies.

Il-Parlament Ewropew adotta l-pożizzjoni tiegħu għan-negozjar ta' regoli aġġornati biex jiġu indirizzati l-qgħad u r-rati għolja ta' faqar fl-UE, billi vvota favur ir-

imħejji mill-

Kumitat għall-Impjiegi u l-Affarijiet Soċjali

Ir-rapport, li ttieħed vot dwaru fil-plenarja tas-16 ta' Jannar, jipproponi li jiżdied il-finanzjament tal-FSE+ fil-baġit fit-tul tal-UE 2021-2027 b'enfasi ewlenija fuq l-impjieg taż-żgħażagħ u fuq it-tfal.

Ħafna nies fl-UE huma mħassba dwar l-impjiegi u l-faqar.

Huwa għalhekk li

l-Parlament irid li l-UE taġġorna l-politika soċjali tagħha

billi tappoġġa pjanijiet għall-ħolqien ta' verżjoni simplifikata tal-fond magħrufa bħala l-Fond Soċjali Ewropew Plus (ESF+).

Il-verżjoni l-ġdida tal-fond tista' mbagħad tgħin biex jinħolqu impjiegi għal kulħadd, tingħata spinta lill-kwalità tax-xogħol, tiżdied il-produttività, issir aktar faċli għan-nies biex isibu xogħol f'parti differenti tal-UE, jittejbu l-edukazzjoni u t-taħriġ kif ukoll jiġu promossi l-inklużjoni soċjali u s-saħħa.

X'inhu l-Fond Soċjali Ewropew?

Dan huwa l-eqdem strument finanzjarju tal-UE li jinvesti fin-nies, itejjeb l-opportunitajiet tax-xogħol għall-ħaddiema u jgħolli l-livell ta' għajxien tagħhom

Il-finanzjament huwa mqassam lill-pajjiżi u lir-reġjuni tal-UE biex jiffinanzjaw programmi operazzjonali u proġetti relatati mal-impjieg, minn għajnuna għall-ħolqien tax-xogħol għall-indirizzar tal-lakuni fl-edukazzjoni, tal-faqar u tal-inklużjoni soċjali

Il-benefiċjarji normalment ikunu persuni, iżda l-finanzjament jista' jintuża wkoll biex jiġu megħjuna kumpaniji u organizzazzjonijiet

Aktar flessibbiltà, sempliċità u effiċjenza

Il-Fond Soċjali Ewropew Plus aġġornat se jgħaqqad għadd ta' fondi u programmi eżistenti, biex ir-riżorsi tagħhom jinġabru flimkien:

Fond soċjali Ewropew

Inizjattiva favur l-Impjieg taż-Żgħażagħ

Fond għal Għajnuna Ewropea għall-Persuni l-Aktar fil-Bżonn

Programm għall-Impjiegi u l-Innovazzjoni Soċjali tal-UE

Programm tas-Saħħa tal-UE

Dan se jippermetti appoġġ aktar integrat u mmirat.

Pereżempju, persuni affettwati mill-faqar jistgħu jibbenefikaw minn taħlita aħjar ta' assistenza materjali u appoġġ soċjali komprensiv.

Minħabba dawn ir-regoli aktar flessibbli u aktar sempliċi, għandu jkun aktar faċli għan-nies u għall-organizzazzjonijiet li jibbenefikaw mill-finanzjament tal-fond.

Il-prijorità ewlenija għaż-żgħażagħ u għat-tfal

Il-FSE+ se jinvesti fi tliet oqsma ewlenin: l-edukazzjoni, it-taħriġ u t-tagħlim tul il-ħajja; l-effettività tas-swieq tax-xogħol u l-aċċess ugwali għal impjiegi ta' kwalità; l-inklużjoni soċjali, is-saħħa u l-ġlieda kontra l-faqar.

Il-Membri tal-PE jridu jiżguraw li l-FSE+ ikompli jkun ta' appoġġ għall-impjieg taż-żgħażagħ b'enfasi partikolari fuq iż-żgħażagħ inattivi u dawk li ilhom qiegħda għal żmien twil, kif ukoll li joħloq miżuri aħjar għall-implimentazzjoni tal-Garanzija Ewropea għat-Tfal sabiex jikkontribwixxi għall-opportunitajiet indaqs u l-aċċess għall-edukazzjoni bla ħlas tat-tfal.

Appoġġ għas-saħħa u l-innovazzjoni soċjali

Il-fondi tal-FSE+ jappoġġaw inizjattivi li jippermettu lin-nies isibu impjieg aħjar jew jaħdmu f'reġjun jew f'pajjiż differenti tal-UE.

Il-programm FSE+ ikun jappoġġa t-trasformazzjoni diġitali tas-servizzi tas-saħħa u tal-kura kif ukoll l-investiment fid-dijanjożi bikrija u fl-iskrinjar, isaħħaħ il-kooperazzjoni bejn il-pajjiżi tal-UE, pereżempju dwar mard rari u kumpless.

Il-passi li jmiss

Il-Parlament issa se jkollu jinnegozja r-regolament mal-Kunsill u mal-Kummissjoni Ewropea qabel ma jkun jista' jidħol fis-seħħ.

Aqra aktar dwar il-politiki soċjali

L-impjieg taż-żgħażagħ: Miżuri tal-UE biex dan jiffunzjona

Lura għax-xogħol wara mard jew korriment fit-tul (filmat)

Il-Korp Ewropew ta' Solidarjetà: opportunitajiet għaż-żgħażagħ

Fajl tal-proċedura

Fajl tal-proċedura

Skeda informattiva:x'inhu l-FSE+?

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Fond Soċjali Ewropew: il-ġlieda kontra l-faqar u l-qgħad


L-Att Ewropew dwar l-Aċċessibbiltà għandu l-għan li jiżgura li aktar prodotti u servizzi jkunu aċċessibbli għall-anzjani u għall-persuni li jgħixu b'diżabbiltà.

Ara l-filmat tagħna.

Fl-14 ta' Marzu, il-Parlament approva r-regoli l-ġodda mmirati lejn it-titjib tal-ħajja ta' kuljum tal-anzjani u tal-persuni b'diżabbiltà madwar l-UE u lejn il-ħolqien ta'

Ewropa aktar ġusta u aktar inklużiva

Il-ftehim xorta għad irid jiġi approvat mill-Kunsill qabel ma l-leġiżlazzjoni tkun tista' tidħol fis-seħħ.

Aktar prodotti u servizzi aċċessibbli

Aktar minn

80 miljun ruħ

jgħixu b'diżabbiltà fl-UE u ħafna minnhom isibuha iebsa biex jużaw prodotti ta' kuljum, bħal smartphones, kompjuters u kotba elettroniċi, u jiltaqgħu ma' problemi biex jiksbu aċċess għal servizzi ewlenin permezz ta' magni għall-qtugħ tal-biljetti jew ATMs.

Konvenzjoni tan-NU dwar id-Drittijiet ta' Persuni b'Diżabbiltà (UNCRPD)

tirrikjedi li l-UE u l-Istati Membri jiżguraw l-aċċessibbiltà.

Huma meħtieġa miżuri fil-livell tal-UE biex jiġu stabbiliti rekwiżiti komuni ta' aċċessibbiltà għal prodotti u servizzi ewlenin.

L-Att Ewropew dwar l-Aċċessibbiltà jistabbilixxi standards għal prodotti u servizzi ewlenin:

magni għall-qtugħ tal-biljetti u ċ-check-in

ATMs u terminals oħra ta' ħlas

kompjuters u sistemi operattivi

smartphones, tablets u tagħmir tat-TV

aċċess għal servizzi tal-midja awdjoviżiva u kotba elettroniċi

kummerċ elettroniku

xi elementi tas-servizzi tat-trasport għall-passiġġieri

komunikazzjoni elettronika, inkluż in-numru tal-emerġenza 112

Opportunitajiet għan-negozji u l-konsumaturi

Jekk ikun hemm standards komuni fil-livell tal-UE, l-Istati Membri ma jkunux jistgħu jiżviluppaw liġijiet differenti?

Tkun aktar faċli u attraenti biex in-negozji jbigħu prodotti u servizzi aċċessibbli kemm fl-UE u kemm barra mill-UE.

Regoli ġodda jinkoraġġixxu l-kompetizzjoni bejn l-operaturi ekonomiċi u jippromwovu l-moviment liberu ta' prodotti u servizzi aċċessibbli.

Huwa mistenni li l-konsumaturi jingħataw aktar għażla ta' prodotti u servizzi aċċessibbli u li titnaqqas l-ispiża tagħhom.

Eżenzjonijiet għall-mikrointrapriżi

Minħabba d-daqs u r-riżorsi limitati tagħhom, japplikaw eżenzjonijiet għal xi mikrointrapriżi, li huma kumpaniji żgħar b'anqas minn 10 impjegati u b'fatturat jew karta bilanċjali annwali ta' anqas minn €2 miljun.

Madankollu, dawn il-kumpaniji se jkunu mħeġġa jimmanifatturaw u jqassmu prodotti u jipprovdu servizzi li jkunu konformi mar-rekwiżiti ta' aċċessibbiltà tar-regoli l-ġodda.

Il-pajjiżi tal-UE se jkollhom jipprovdu linji gwida lil dawn il-mikrointrapriżi biex jiffaċilitaw l-implimentazzjoni tal-leġiżlazzjoni.

Fajl tal-proċedura

Segwi l-progress tal-proposta leġiżlattiva

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Aċċessibbiltà: nagħmlu l-prodotti u s-servizzi fl-UE aktar faċli biex jintużaw


Regoli ġodda tal-UE dwar il-produzzjoni organika se jiggarantixxu kwalità tal-ikel, protezzjoni ambjentali u trattament xieraq tal-annimali matul il-katina sħiħa tal-provvista.

Aktar u aktar konsumaturi Ewropej qegħdin jixtru prodotti li huma magħmula minn sustanzi u proċessi naturali.

L-ikel organiku ma għadux suq niċċa, minkejja li għadu jammonta biss għal proporzjon żgħir tal-produzzjoni agrikola totali fl-UE.

Madankollu, "organiku" xi jfisser eżattament?

Id-definizzjoni tal-UE dwar il-biedja organika

Il-produzzjoni organika tfisser sistema agrikola sostenibbli li tirrispetta l-ambjent u t-trattament xieraq tal-annimali, iżda tinkludi wkoll l-istadji l-oħra kollha tal-katina tal-provvista tal-ikel.

Ir-regoli tal-UE dwar il-produzzjoni

Ir-Regolament tal-UE dwar il-produzzjoni organika u t-tikkettar ta' prodotti organiċi

jiżgura li l-istess standards ta' kwalità għolja jiġu rispettati madwar l-UE kollha.

Ir-regoli jirreferu għal prattiki tal-agrikoltura u tal-akkwakultura, l-ipproċessar u t-tikkettar tal-ikel, il-proċeduri ta' ċertifikazzjoni għall-bdiewa kif ukoll għall-importazzjoni ta' prodotti organiċi li mhumiex tal-UE.

Il-bdiewa organiċi fl-UE jużaw enerġija u riżorsi naturali b'mod responsabbli, jippromwovu s-saħħa tal-annimali u jikkontribwixxu għaż-żamma tal-bijodiversità, tal-bilanċ ekoloġiku u tal-kwalità tal-ilma/ħamrija.

Il-prattiki tal-biedja organika fl-UE jinkludu:

In-newba tal-għelejjel għall-użu effiċjenti tar-riżorsi

Projbizzjoni fuq l-użu tal-pestiċidi kimiċi u fertilizzanti sintetiċi

Limiti stretti ħafna fuq l-antibijotiċi għall-bhejjem

Projbizzjoni tal-organiżmi ġenetikament modifikati (OĠM)

Użu ta' riżorsi fuq il-post għall-fertilizzanti naturali u għall-għalf

Trobbija tal-bhejjem fil-beraħ, f'ambjent miftuħ u bl-użu tal-għalf organiku

Prattiki tat-trobbija tal-annimali mfassla apposta

It-tikkettar u l-logo għall-prodotti organiċi

Il-logo għall-prodotti organiċi tal-UE

fuq il-prodotti alimentari jiggarantixxi li ġew rispettati r-regoli tal-UE dwar il-produzzjoni organika.

Huwa obbligatorju għall-ikel ippakkjat minn qabel.

Fil-każ ta' ikel ipproċessat, huwa jfisser li minn tal-inqas 95% tal-ingredjenti ta' oriġini agrikola huma organiċi.

Is-supermarkets u bejjiegħa oħra bl-imnut jistgħu jittikkettaw il-prodotti tagħhom bit-terminu organiku fil-każ biss fejn huma jikkonformaw mar-regoli.

Is-suq organiku u l-art għall-biedja organika

Is-suq organiku tal-UE qiegħed jikber b'mod kostanti u issa għandu valur ta' madwar EUR 30.7 biljun fis-sena.

Għalkemm l-art għall-biedja organika fl-UE żdiedet matul is-snin, hija tirrappreżenta biss 7% taż-żona agrikola totali.

Id-differenza bejn id-domanda u l-produzzjoni hija koperta minn żieda fl-importazzjoni.

Punti ewlenin tar-regoli l-ġodda

L-UE qiegħda taħdem fuq aġġornament tar-regoli eżistenti dwar il-produzzjoni organika u t-tikkettar b'reazzjoni għal bidliet maġġuri li qegħdin jittrasformaw is-settur.

L-emendi proposti jinkludu:

Kontrolli aktar stretti:

l-operaturi kollha tul il-katina tal-provvista tal-ikel (il-bdiewa, dawk li jrabbu l-annimali, il-proċessuri, il-kummerċjanti, l-importaturi) jiġu kkontrollati minn tal-inqas darba fis-sena.

Kompetizzjoni aktar ġusta:

produtturi minn pajjiżi li mhumiex membri tal-UE li jridu jbigħu l-prodotti tagħhom fl-UE jeħtieġ li jikkonformaw mal-istess regoli li magħhom iridu jikkonformaw il-produtturi fl-UE.

Il-prevenzjoni tal-kontaminazzjoni bil-pestiċidi:

il-bdiewa jeħtiġilhom jieħdu miżuri ta' prekawzjoni biex tiġi evitata kontaminazzjoni aċċidentali b'fertilizzanti jew b'pestiċidi mhux awtorizzati.

Prodott jitlef l-istatus organiku tiegħu jekk il-kontaminazzjoni hija minħabba frodi jew imġiba negliġenti.

Il-pajjiżi tal-UE li jkollhom limiti għal sustanzi mhux awtorizzati f'ikel organiku jistgħu jkomplu japplikawhom, iżda dawn għandhom jippermettu ikel organiċi oħra minn pajjiżi oħra tal-UE fis-swieq tagħhom.

Il-Kummissjoni Ewropea se tivvaluta r-regoli kontra l-kontaminazzjoni fl-2025.

Provvista aħjar ta' żrieragħ u annimali organiċi:

bażi tad-data kompjuterizzata dwar id-disponibbiltà taż-żrieragħ u annimali organiċi se tkun stabbilita f'kull pajjiż tal-UE.

Azjendi agrikoli mħallta:

il-bdiewa huma awtorizzati li jipproduċu prodotti konvenzjonali minbarra dawk organiċi, iżda jeħtieġ li jiġu separati b'mod ċar mill-attivitajiet agrikoli tagħhom.

Proċeduri ta' ċertifikazzjoni

għal bdiewa żgħar se jsiru aktar faċli.

Prodotti ġodda

bħal melħ, sufra u żjut essenzjali huma inklużi.

Oħrajn jistgħu jiżdiedu aktar tard.

L-MEPs adottaw ir-regoli l-ġodda fid-19 ta' April 2018.

It-test maqbul għad irid jiġi approvat formalment mill-Kunsill qabel ma jkun jista' jidħol fis-seħħ.

, membru Ġermaniż tal-Grupp Verts/ALE, huwa l-MEP responsabbli li qed jiddirieġi l-proposti fil-Parlament.

Prattiki tal-biedja organika fl-UE

Stħarriġ:L-Ewropej, l-agrikoltura u l-politika agrikola komuni tal-UE

Passi proċedurali

Iċċekkja l-progress tal-proposti

Tgħarrif

Il-leġiżlazzjoni dwar il-biedja organika (Marzu 2018)

L-ikel organiku: ngħinu lill-konsumaturi Ewropej jagħmlu għażla infurmata (Mejju 2015)

Il-produzzjoni organika u l-UE (Frar 2015)

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Is-suq tal-ikel organiku tal-UE: fatti u regoli


L-Ewropej huma mħassba dwar ir-residwi tal-pestiċidi fl-ikel u dwar l-effett potenzjali tagħhom fuq is-saħħa.

Skopri kif l-MEPs qed jindirizzaw il-kwistjoni.

Madwar 50% tal-ikel

ittestjat mill-Awtorità Ewropea dwar is-Sigurtà fl-Ikel (EFSA) fl-2016 kien fih residwi ta' pestiċidi, u 3.8% ta' dan l-ikel kien fih aktar mil-limiti legali.

Fl-UE, il-pestiċidi u s-sustanzi attivi fihom jiġu mmonitorjati bir-reqqa, iżda fl-aħħar snin, tqajjem tħassib dwar il-proċedura ta' approvazzjoni, speċjalment wara l-kontroversja dwar

it-tiġdid tal-approvazzjoni tal-glifosat

Biex is-saħħa tan-nies tkun protetta aħjar, il-Parlament Ewropew irid li tittieħed azzjoni biex tittejjeb il-ġestjoni tal-użu tal-pestiċidi fl-UE.

Proċedura ta' approvazzjoni tal-pestiċidi aktar trasparenti

Fi Frar 2018, il-Parlament ħatar

kumitat speċjali biex jeżamina l-proċedura ta' awtorizzazzjoni tal-UE għall-pestiċidi

Fis-16 ta' Jannar, l-MEPs appoġġaw ir-rapport finali tal-kumitat li appella għal

proċeduri aktar trasparenti

biex tkun żgurata r-responsabbiltà politika.

L-MEPs jirrakkomandaw li:

Il-pubbliku għandu jingħata aċċess għall-istudji użati fil-proċedura ta' awtorizzazzjoni

Il-manifatturi li jitolbu l-approvazzjoni ta' sustanzi għandhom jirreġistraw l-istudji regolatorji kollha f'reġistru pubbliku biex ikun żgurat li titqies l-informazzjoni rilevanti kollha

L-esperti xjentifiċi għandhom jeżaminaw mill-ġdid l-istudji dwar il-karċinoġeniċità tal-glifosat u għandhom jiġu stabbiliti livelli massimi ta' residwi għall-ħamrija u l-ilma tal-wiċċ

Il-pestiċidi u s-sustanzi attivi tagħhom għandhom ikunu ttestjati bir-reqqa, filwaqt li jitqiesu l-effetti kumulattivi u t-tossiċità fit-tul

Il-pestiċidi m'għandhomx jibqgħu jintużaw fuq firxa wiesgħa ta' art qrib l-iskejjel, il-faċilitajiet tal-kura tat-tfal, il-postijiet fejn jilagħbu t-tfal, l-isptarijiet, l-isptarijiet tal-maternità u d-djar tal-kura

Aċċess aħjar għall-istudji dwar is-sigurtà tal-katina tal-ikel

F'Diċembru 2018, il-Parlament ivvota favur

aġġornament tar-regolament dwar liġi ġenerali dwar l-ikel

li jkopri s-sigurtà tal-ikel fl-istadji kollha tal-katina tal-ikel, inklużi s-saħħa tal-annimali, il-protezzjoni tal-pjanti u l-produzzjoni.

Ir-regoli l-ġodda li ġew proposti għandhom l-għan li jtejbu l-aċċess pubbliku għall-istudji użati mill-Awtorità Ewropea dwar is-Sigurtà fl-Ikel fil-valutazzjoni tar-riskju tal-prodotti tal-ikel, u li jkun żgurat li l-istudji jkunu affidabbli, oġġettivi u indipendenti.

Jiġi stabbilit reġistru Ewropew għall-istudji kkummissjonati, biex l-Awtorità Ewropea dwar is-Sigurtà fl-Ikel tkun tista' tivverifika jekk il-kumpaniji humiex qed iwarrbu xi studji li ma jkunux favorevoli.

Jekk ikun hemm raġuni biex wieħed jiddubita l-evidenza pprovduta mill-applikanti, l-aġenzija tista' titlob studji addizzjonali.

Sustanzi kimiċi li jfixklu s-sistema endokrinali

Is-sustanzi kimiċi li jfixklu s-sistema endokrinali jintużaw fl-agrikoltura biex jipproteġu l-pjanti mill-organiżmi li jagħmlu l-ħsara billi jinterferixxu fit-tkabbir jew fir-riproduzzjoni tagħhom.

Jistgħu jaffettwaw is-saħħa tal-bniedem u jistgħu jkunu marbuta ma' kansers relatati mal-ormoni, mad-dijabete u mal-infertilità.

imblukkaw

il-proposta tal-Kummissjoni Ewropea li kienet

teżenta xi sustanzi kimiċi fil-pestiċidi

milli jiġu identifikati bħala sustanzi kimiċi li jfixklu s-sistema endokrinali, minkejja li wħud minnhom kienu fil-fatt iddiżinjati biex jattakkaw is-sistema endokrinali ta' organiżmu.

Promozzjoni ta' alternattivi

Fl-2016, l-Ewropej bi

EUR 30.7 biljun f'ikel organiku

, żieda ta' kważi 50% mill-2012.

Fl-2018, l-MEPs aġġornaw

ir-regoli eżistenti dwar il-produzzjoni u t-tikkettar tal-ikel organiku

b'reazzjoni għal bidliet kbar fis-settur.

Fl-2017, l-MEPs adottaw riżoluzzjoni li tistieden lill-Kummissjoni tfassal proposti biex jitħaffew l-evalwazzjoni, l-awtorizzazzjoni u r-reġistrazzjoni ta'

pestiċidi b'riskju baxx

Skeda informattiva: is-sikurezza tal-ikel

Tgħarrif: L-awtorizzazzjoni tal-pestiċidi tal-UE

Tgħarrif: kunsiderazzjoni mill-ġdid tal-liġi ġenerali dwar l-ikel

Stħarriġ tal-Ewrobarometru dwar il-perċezzjonijiet tal-konsumaturi tar-riskji relatati mal-ikel

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Pestiċidi fl-ikel: x'qed jagħmel il-Parlament Ewropew biex jgħin?


Il-każijiet ta' ħożba ttriplikaw f'sena biss fl-UE.

Il-Membri tal-PE huma mħassba dwar l-impatt fuq is-saħħa pubblika ta' rati aktar baxxi ta' tilqim.

X'għandhom inkomuni l-ġidri, il-poljomelite, il-ħożba, il-gattone u l-ġidri r-riħ?

Huma wħud mill-

mard li jista' jiġi evitat bit-tilqim

li, matul is-snin, qatel u ħalla lil miljuni ta' nies b'kumplikazzjonijiet gravi, inklużi l-għama u l-paraliżi.

Illum, bis-saħħa ta' użu mifrux tat-tilqim, il-ġidri nqered u l-poljo jinqered ukoll, jekk l-isforzi li qed isiru bħalissa jibqgħu jsiru.

Mard ieħor għadu ma nqeridx iżda l-firxa tiegħu ġiet limitata permezz tal-immunizzazzjoni.

Bħal fil-każ tal-ħożba.

Qabel l-introduzzjoni tat-tilqim fil-bidu tas-snin sittin, il-ħożba – virus li jittieħed ħafna u li jinfirex permezz tal-arja jew tas-superfiċi infettati – qatlet lil

2.6 miljun ruħ

fis-sena.

Fl-2016, ikkaġunat il-mewt ta' 89,780 ruħ, l-aktar numru baxx sal-lum.

It-tilqim għadu waħda mill-għodda l-aktar importanti għas-saħħa pubblika fis-seklu wieħed u għoxrin.

Kull sena jsalva l-ħajja ta' bejn żewġ u tliet miljun ruħ u 1.5 miljun ruħ oħra jistgħu jiġu salvati kieku l-firxa tat-tilqim tiżdied. (

Il-każijiet ta' ħożba fl-UE jittriplikaw f'sena

Għalkemm il-każijiet ta' ħożba u l-imwiet mill-ħożba qed jonqsu fid-dinja, fl-2017 kien hemm 14,451 każ ta' ħożba fl-UE – tliet darbiet aktar milli fl-2016 (4,643).

Ir-Rumanija u l-Italja rrappurtaw l-ogħla numru ta' każijiet (

Madwar 87% tal-każijiet seħħew f'individwi li ma ħadux it-tilqima.

Il-ħożba qatlet 50 ruħ fl-UE fl-aħħar sentejn.

Għaliex qed jiżdiedu l-każijiet ta' ħożba fl-UE?

Il-miżura l-aktar effettiva biex tiġi evitata l-firxa tal-ħożba hija li jiġi żgurat li 95% tal-popolazzjoni tingħata t-tilqima b'żewġ dożi tat-tilqima tal-Ħożba, il-Gattone u l-Ħożba Ġermaniża (MMR).

Minkejja dan, fl-UE, il-Kroazja, l-Ungerija, il-Litwanja, il-Portugall, is-Slovakkja, Spanja u l-Iżvezja biss kienu qed jilħqu dik il-mira fl-2016 (

Il-Membri jwissu kontra t-tnaqqis fir-rati tat-tilqim

Fid-19 ta' April, il-Membri tal-PE adottaw riżoluzzjoni li tesprimi tħassib dwar rati baxxi wisq ta' tilqim fl-Ewropa u l-konsegwenzi tagħhom fuq is-saħħa pubblika.

Il-politiki nazzjonali differenti dwar it-tilqim, il-prezzijiet li qed jiżdiedu tat-tilqim u r-rifjut tat-tilqim huma wħud mill-fatturi li għandhom jitqiesu fid-differenzi fir-rati ta' immunizzazzjoni bejn il-pajjiżi tal-UE.

Fir-riżoluzzjoni, il-Membri tal-PE jistiednu lill-Kummissjoni tiffaċilita skeda aktar armonizzata għat-tilqim fl-UE kollha, u ssaħħaħ l-appoġġ għal inizjattivi nazzjonali favur it-tilqim.

Jilqgħu wkoll il-Ftehim ta' Akkwist Konġunt, li permezz tiegħu l-akkwist ta' tilqim ikun irħas għall-pajjiżi tal-UE.

Eżitazzjoni għat-tilqim

Il-Membri tal-PE huma partikolarment imħassba dwar ir-rifjut tan-nies li jieħdu t-tilqim jew li jħallu lit-tfal tagħhom jieħdu t-tilqim.

"Wisq ġenituri jirrifjutaw it-tilqim, qed jerġa' jitfaċċa ħafna mard infettiv", qalet Elena GENTILE (S&D, IT), waħda mis-7 korapporteurs, wara l-votazzjoni dwar it-test fil-kumitat li saret f'Marzu.

Definizzjoni:

"Eżitazzjoni għat-tilqim tirreferi għad-dewmien fl-aċċettazzjoni jew ir-rifjut tat-tilqim minkejja d-disponibbiltà ta' servizzi tat-tilqim."

(ECDC)

In-nies jevitaw jew jirrifjutaw it-tilqim minħabba l-perċezzjoni li t-tilqim mhuwiex importanti (għexieren ta' snin ta' tilqim mifrux għamlu l-benefiċċji tiegħu inviżibbli fl-Ewropa), li mhuwiex sikur jew li għandu effetti kollaterali perikolużi (minkejja bosta studji xjentifiċi li ma sabu

ebda konnessjoni bejn l-MMR u l-awtiżmu

, dawn l-allegazzjonijiet għadhom jinstabu fil-websites, fil-fora u fil-media soċjali).

"It-tilqim tagħna huwa assolutament sikur, hemm ħafna miżinformazzjoni li dan it-tilqim imarrad lin-nies, iżda dan naturalment ma jagħmilx sens, u huwa perikoluż", iddikjarat il-korapporteur Renate Sommer (PPE, DE).

Fir-riżoluzzjoni, il-Membri tal-PE jilqgħu l-

Pjan ta' Azzjoni Konġunt dwar it-Tilqim

biex tiġi miġġielda l-eżitazzjoni għat-tilqim u jippreżentaw diversi miżuri biex tiżdied it-trasparenza fl-evalwazzjoni tas-sikurezza tat-tilqim, kif ukoll aktar kampanji ta' komunikazzjoni u sensibilizzazzjoni biex tiġi miġġielda l-informazzjoni falza dwar it-tilqim, speċjalment online.

Korapporteur Marco Affronte (Verts/ALE, IT): "Irridu nserrħu ras il-familji tagħna u niġġieldu kontra l-aħbarijiet foloz."

Il-passi li jmiss

Il-Kummissjoni Ewropea mistennija tippreżenta miżuri għal kooperazzjoni kontra l-mard li jista' jiġi evitat bit-tilqim, qabel is-sajf.

1) Każijiet ta' ħożba fl-2017

Pajjiż

Każijiet Totali ta' Ħożba fl-2017

Każijiet għal kull miljun ruħ

L-Awstrija

Il-Belġju

Il-Bulgarija

Il-Kroazja

Ċipru

Ir-Repubblika Ċeka

L-Estonja

Il-Ġermanja

Il-Greċja

L-Ungerija

L-Iżlanda

L-Irlanda

Il-Latvja

Il-Litwanja

In-Norveġja

Il-Polonja

Ir-Rumanija

Is-Slovenja

Spanja

L-Iżvezja

Ir-Renju Unit

2) Rata ta' tilqim tal-MMR – it-tieni doża

Rata ta' tilqim, it-tieni doża %

Data tad-WHO, minn http://atlas.ecdc.europa.eu/public/index.aspx

UE/ŻEE

L-Awstrija

Il-Belġju

Il-Bulgarija

Il-Kroazja

Ċipru

Ir-Repubblika Ċeka

L-Estonja

Il-Ġermanja

Il-Greċja

L-Ungerija

L-Irlanda

Il-Latvja

Il-Litwanja

Il-Polonja

Ir-Rumanija

Is-Slovenja

Spanja

L-Iżvezja

Ir-Renju Unit

Għal aktar informazzjoni

Stqarrija għall-istampa

Trid taqra aktar dwar is-suġġett?

L-iskedi tat-tilqim fil-pajjiżi kollha tal-UE

Ċentru Ewropew għall-Prevenzjoni u l-Kontroll tal-Mard

Mistoqsijiet u tweġibiet dwar it-tilqim fit-tfulija

Paġna tal-KE dwar it-tilqim

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Tilqim: Il-Membri tal-PE huma mħassba dwar ir-rati ta' tilqim baxxi wisq fl-UE


25,000 ruħ imutu kull sena fl-UE minħabba infezzjonijiet ikkaġunati minn mikrobi reżistenti.

U r-reżistenza għall-antibijotiċi qed tikber.

Skopri kif l-MEPs iridu jiġġilduha.

Madwar 700,000 ruħ imutu kull sena fid-dinja kollha minħabba r-reżistenza għall-antimikrobiċi (AMR) – 25,000 minnhom fl-UE – u hemm il-biża' li sal-2050 l-AMR tista' tikkaġuna aktar imwiet mill-kanser.

L-AMR hija r-reżistenza għall-mediċini ta' infezzjonijiet li huma kkawżati mhux biss mill-batterji, iżda anke minn mikrobi oħra bħall-parassiti, il-viruses u l-fungi.

X'jikkawża l-AMR?

L-AMR isseħħ b'mod naturali fuq perjodu ta' żmien, iżda sseħħ aktar malajr bl-użu ħażin u l-użu żejjed tal-antibijotiċi fil-bniedem u fit-trattament tal-annimali, bit-trasferiment ta' batterji reżistenti mill-annimali għall-bnedmin permezz ta' kuntatt dirett jew permezz tal-katina tal-ikel, bir-rilaxx ta' sustanzi antimikrobiċi fl-ambjent, bir-rimi mhux kif suppost ta' mediċini mhux użati fl-ilma ta' taħt l-art u bin-nuqqas ta' żvilupp ta' antibijotiċi ġodda.

Mill-1999 'l hawn, l-UE investiet aktar minn EUR 1.3 biljun fir-riċerka dwar l-AMR, iżda peress li r-reżistenza għall-antimikrobiċi qed tiżdied, l-MEPs qed jitolbu li jsir sforz ulterjuri.

Il-fatti: x'inhuma l-antimikrobiċi?

Dawn jinkludu l-antibijotiċi, l-antivirali, l-antifungali u l-antiprotożojċi.

Huma sustanzi attivi ta' oriġini sintetika jew naturali li joqtlu jew jinibixxu t-tkabbir ta' mikroorganiżmi.

Fir-rapport INI dwar

il-Pjan ta' Azzjoni Ewropew il-ġdid Saħħa Waħda kontra r-Reżistenza għall-Antimikrobiċi

, abbozzat minn

(S&D, AT) u approvat mill-Kumitat ENVI fl-20 ta' Ġunju, il-Membri:

jenfasizzaw li l-istrateġiji għall-ġlieda kontra l-AMR għandhom ikunu bbażati fuq il-prinċipju "

Saħħa Waħda

" (is-saħħa tan-nies/tal-annimali u l-ambjent huma interkonnessi; il-mard jiġi trażmess min-nies għall-annimali u viċe versa);

jenfasizzaw l-importanza ta' użu korrett u prudenti tal-anitmikrobiċi; jappellaw biex jiġi ristrett il-bejgħ ta' antibijotiċi minn professjonisti tas-saħħa tal-bniedem u tal-annimali u biex jiġi miġġieled il-bejgħ illegali;

jitolbu li jiġi stimulat l-investiment f'sustanzi ġodda (ir-rata ta' skoperta u ta' żvilupp ta' antimikrobiċi ġodda naqset fl-aħħar 20 sena);

jappellaw għal testijiet dijanjostiċi rapidi u orħos li jindikaw jekk il-kawża ta' infezzjoni hijiex virali jew batterika;

jappellaw biex tiġi mħeġġa l-iġjene tajba u biex tiżdied is-sensibilizzazzjoni dwar ir-riskji tal-preskrizzjoni żejda u tal-awtomedikazzjoni (

44% tal-Ewropej ma jafux

li l-antibijotiċi mhumiex effettivi kontra l-irjiħat u l-influwenza).

Prodotti mediċinali veterinarji

Fl-istess ġurnata, il-kumitat approva wkoll ftehim mal-Kunsill dwar regoli ġodda biex jitnaqqas l-użu tal-antibijotiċi fil-biedja.

L-użu preventiv u kollettiv tal-antimikrobiċi fit-trobbija tal-annimali jiġi limitat u l-prodotti tal-ikel importati jridu jkunu konformi mal-istandards tal-UE dwar l-użu tal-antibijotiċi.

Il-passi li jmiss

Il-Parlament se jivvota dwar iż-żewġ rapporti fil-ħarifa.

Għal aktar informazzjoni

Stqarrija għall-istampa (20/6/2018)

Passi proċedurali: Ir-reżistenza għall-antimokrobiċi

Passi proċedurali: Prodotti mediċinali veterinarji

Riċerka tal-PE: Stronger bacteria, weaker antimicrobials

Rapport tal-ECDC

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Mikrobi reżistenti: L-ideat tal-MEPs biex tiġi miġġielda r-reżistenza għall-antimikrobiċi (filmat)


Fl-14 ta' Marzu, il-Membri tal-PE vvutaw fuq il-pożizzjoni uffiċjali tal-Parlament għan-negozjati għall-baġit fuq terminu twil li jmiss tal-UE, li jibda fl-2021.

Jan Olbrycht (PPE, il-Polonja)

jgħid li l-UE għandha tkompli toffri s-sostenn tagħha għall-politiki komuni dwar l-agrikoltura u s-sajd kif ukoll għall-politika ta' koeżjoni.

Iżda r-rapport jissottolinja wkoll li l-baġit fuq terminu twil li jmiss, magħruf ukoll bħala l-Qafas Finanzjarju Pluriennali (QFP), għandu "jlaħħam sostanzjalment" il-programmi emblematiċi dwar ir-riċerka kif ukoll l-Erasmus+; jiżgura progress fil-ġlieda kontra l-qgħad fost iż-żgħażagħ u jsostni l-impriżi żgħar u ta' daqs medju.

Waqt intervista, Jan Olbrycht spjega: "Qbilna u għandna bżonn ta' prijoritajiet ġodda – ir-riċerka, l-innovazzjoni, id-diġitalizzazzjoni – dan huwa importanti ħafna, iżda ma nistgħux infarfru jdejna minn dawk (il-prijoritajiet) ta' qabel".

Il-finanzjament tal-fondi fil-ġejjieni

Il-QFP li jmiss hu mistenni li jibda wara l-2020 u għandu jkopri perjodu ta' mill-anqas ħames snin.

Se jseħħ wara t-tluq tar-Renju Unit, fatt li, skont Isabelle Thomas, se jkollu "konsegwenzi importanti", minħabba li "se jkollna diskrepanza ta' EUR 14-il biljun fil-kaxxa".

Il-Parlament approva proposti separati dwar kif il-baġit tal-UE għandu jiġi ffinanzjat fil-ġejjieni.

Janusz Lewandowski (PPE, il-Polonja)

jissuġġerixxi riformi għall-finanzjament tal-UE b'pakkett ta' "riżorsi proprji" ġodda possibbli tal-UE.

Dawn jinkludu taxxa korporattiva, taxxi ambjentali, taxxa fuq tranżazzjonijiet finanzjarji fil-livell Ewropew u tassazzjoni speċjali ta' kumpaniji fis-settur diġitali.

Stennijiet kbar

Stħarriġ

tal-Ewrobarometru fl-2017

indika li l-maġġoranza kbira tal-Ewropej jixtiequ li l-UE taħdem aktar biex tindirizza l-isfidi attwali, bħalma huma l-ġlieda kontra t-terroriżmu (80 %) u l-qgħad (78 %), il-ħarsien tal-ambjent (75 %) u l-ġlieda kontra l-frodi tat-taxxa (74 %).

Sabiex jissodisfaw l-istennijiet tal-pubbliku, il-Membri tal-PE jridu li l-baġit tal-UE jiżdied minn madwar 1 % tal-introjtu nazzjonali gross għal 1,3 %.

Madankollu, peress li l-QFP ta' wara l-2020 se jiġi kkalkolat fuq 27 stat membru u mhux fuq 28 stat, il-baġit ġenerali jista' ma jkunx akbar f'termini assoluti.

Barra minn hekk sorsi ġodda ta' dħul għandhom jiġġeneraw tfaddil għall-Istati Membri.

Il-pass li jmiss

Il-President tal-Kummissjoni Jean-Claude Juncker hu mistenni li jagħti deskrizzjoni qasira tal-proposti għall-QFP li jmiss fit-2 ta' Mejju, bit-tama li jkun jista' jintlaħaq fehim fi żmien 12-il xahar.

Il-baġit fuq terminu twil tal-UE:

Minbarra l-baġit annwali, l-UE tistabbilixxi baġit fuq terminu twil (QFP) għal perjodu ta' mill-anqas ħames snin.

Il-QFP attwali, li jkopri l-perjodu 2014-2020, jammonta għal EUR 963,5 biljun.

F'dawn l-aħħar snin, il-Parlament iġġieled biex il-QFP jkun aktar flessibbli, sabiex inkunu mħejjija aħjar biex nilqgħu għal sfidi bħall-kriżi tad-dejn fiż-żona tal-euro, bħall-kriżi tal-migrazzjoni u bħas-sigurtà.

Għal aktar informazzjoni

Il-baġit pluriennali wara l-2020 irid ikun suffiċjenti għall-miri identifikati

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-Parlament jistabbilixxi dak li jrid mill-baġit fuq terminu twil li jmiss tal-UE


Ma nistgħux nagħmlu iżjed b'inqas, qalu ll-MPE matul id-dibattitu dwar il-baġit pluriennali tal-UE

F'dibattitu dwar il-finanzjament tal-UE għall-2021–2027, il-MPE enfasizzaw li l-PE se japprova l-baġit biss jekk ikun kapaċi jilħaq l-ambizzjonijiet tal-Unjoni Ewropea.

Id-diskussjonijiet dwar il-baġit huma diskussjonijiet dwar il-futur tal-UE, qalu l-MPE f'dibattitu fil-plenarja ma' Nikoladina Brnjac, is-Segretarju tal-Istat għall-Affarijiet Barranin u Ewropej tal-Kroazja, li tirrappreżenta l-Kunsill, u l-President tal-Kummissjoni Ursula von der Leyen.

Id-dibattitu ippreċeda s-summit speċjali tal-UE li ser jibda fl-20 ta' Frar, fejn l-Istati Membri ser jippruvaw jaqblu dwar pożizzjoni komuni dwar il-qafas finanzjarju pluriennali (QFP) li jmiss.

Il-parti l-kbira tal-MPE insistew li finanzjament suffiċjenti huwa essenzjali biex jinkisbu l-ambizzjonijiet komuni bħall-ġlieda kontra t-tibdil fil-klima, it-trasformazzjoni diġitali u ekoloġika, li tittratta l-konsegwenzi soċjali tal-aħħar, u tkompli tappoġġa r-reġjuni u l-bliet, il-bdiewa, iż-żgħażagħ, ir-riċerkaturi jew l-intraprendituri.

L-implimentazzjoni tal-Patt Ekoloġiku b'baġit imnaqqas, pereżempju, tkun tfisser it-tnaqqis ta' programmi tal-UE li jkunu qed ikollhom suċċess band'oħra, enfasizzaw il-Membri tal-Parlament Ewropew.

Xi MPE qalu li jeħtieġ li ċerti politiki tal-UE jiġu vvalutati b'aktar reqqa, u li hija meħtieġa aktar dixxiplina fuq l-infiq.

Barra minn hekk, l-introduzzjoni ta' sorsi ġodda ta' dħul ("Riżorsi Proprji") għall-UE u r-rabta tal-baġit tal-UE mar-rispett għall-istat tad-dritt ġew indikati bħala kruċjali għall-MPE.

Ikklikkja fuq l-ismijiet biex tara dikjarazzjonijiet individwali mill-mexxejja tal-gruppi,

President tal-Kummissjoni u tal-Kunsill

, President tal-Parlament Ewropew

Nikolina Brnjac

, għall-Presidenza Kroata

, President tal-Kummissjoni

, Kummissarju Ewropew għall-Politika Ewropea tal-Viċinat u n-Negozjati dwar it-Tkabbir

Nikolina Brnjac

, għall-Presidenza Kroata

Erġa' segwi d-dibattitu kollu bil-

Għal aktar informazzjoni

Kumitat għall-Baġits

Informazzjoni kompleta dwar il-baġit fit-tul tal-UE li jmiss

Lista strutturata ta' links utli għal dokumenti dwar il-baġit fit-tul tal-UE li jmiss

Stqarrijiet għall-istampa riċenti tal-PE dwar il-baġit fit-tul tal-UE li jmiss

Materjal awdjoviżiv b'xejn

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Aqsam din il-paġna ma' ħaddieħor:

Verżjoni PDF

Aktar mill-flus: il-baġit fit-tul tal-UE huwa għodda għall-futur tal-Ewropa


L-UE għandu jkollha l-mezzi finanzjarji biex tindirizza l-isfidi bħall-coronavirus jew il-migrazzjoni, qalu l-MPE f'dibattitu plenarju dwar il-baġit fit-tul tal-UE.

Id-diskussjoni fil-Parlament

fl-10 ta' Marzu ffukat fuq il-proposta tal-President tal-Kunsill Ewropew Charles Michel dwar id-daqs u l-istruttura tal-

baġit fit-tul

li naqas milli jikseb l-approvazzjoni mill-kapijiet ta' stat u ta' gvern tal-UE fis-summit tagħhom tal-20-21 ta' Frar.

Is-Sur Michel qal li se jkompli bil-konsultazzjonijiet mal-Istati Membri "biex jivvaluta meta jkun possibbli li jerġa' jsir summit ġdid", u impenja ruħu li jżomm kuntatt dirett mal-Parlament dwar l-iżviluppi kollha.

Il-parti l-kbira tal-MPE kkritikaw il-proposta ta' Michel peress li, skont kif qalu, hija nieqsa mill-ambizzjoni u indikaw li l-isfidi attwali juru li l-Ewropa għandu jkollha baġit li jippermettilha taġixxi u tilħaq l-aspettattivi taċ-ċittadini.

(PPE, il-Portugall), li huwa membru tat-tim tan-negozjati tal-Parlament dwar il-baġit fit-tul, qal: "X'aktarx li hija ħaġa tajba li l-Kunsill ma laħaqx ftehim.

Il-Parlament Ewropew ma setax japprova ftehim li jmur kontra l-interessi taċ-ċittadini Ewropej.

Il-mexxejja tal-UE qed joħorġu bi kliem u għanijiet sbieħ, iżda meta jiġu biex isostnu dawk il-miri bir-riżorsi finanzjarji, dan ma jagħmluhx".

Il-mexxejja tal-Grupp S&D,

(Spanja) iddikjarat hekk: "Huwa preferibbli li ma jkun hemm ebda ftehim [dwar il-baġit tal-UE] pjuttost milli ftehim ħażin".

L-UE għandha tkun mgħammra biex taġixxi

Il-MPE indikaw li l-isfidi attwali juru li l-UE għandu jkollha l-kapaċità finanzjarja li tipprovdi soluzzjonijiet komuni.

Il-mexxej tal-Grupp Renew Europe,

(ir-Rumanija) qal li l-baġit fit-tul jista' jtaffi l-impatt tat-tifqigħa tal-coronavirus fuq in-negozju: "Il-baġit Ewropew jeħtieġ li jiżvolġi r-rwol tiegħu bħala stimolu għall-investiment biex jerġa' jagħti l-ħajja lill-ekonomija."

Huwa rrefera wkoll għall-kriżi fuq il-fruntiera Griega-Torka u nnota dan: "Il-politika ta' sigurtà u solidarjetà transfruntiera tagħna tfisser li [l-aġenzija tal-fruntiera tal-UE] Frontex teħtieġ riżorsi xierqa u baġit li jippermetti solidarjetà reali fil-post".

Il-President tal-Kumitat għall-Baġits

(KRE, il-Belġju) argumenta kontra t-tnaqqis fil-programmi ta' difiża u ta' riċerka: "Jekk hemm qasam wieħed li fih l-UE jeħtieġ li tkun qed tinvesti, dan huwa l-futur li naqsmu bejnietna.

Jeħtieġ li verament niffukaw fuq l-innovazzjoni".

(S&D, il-Portugall), li hija wkoll membru tat-tim tan-negozjati tal-PE, qalet hekk: "Ir-rispons tagħna, quddiem l-isfida tal-klima, l-isfida demografika, l-isfida diġitali u l-isfida internazzjonali għandu jkun aktar Ewropa: Ewropa li tista' ssolvi l-kriżi fil-fruntieri tagħna, li tista' ssib soluzzjoni għall-coronavirus".

Is-Sa Marques qalet li l-UE għandha tkun lesta tirrispondi għal kriżijiet li ma jistgħux jiġu previsti: "Fis-seba' snin li ġejjin ikollna nkunu konxji li se jinqalgħu wkoll sfidi ġodda mhux mistennija, u l-Ewropa ma tistax tgħid bħal fl-2007-2008 li m'aħniex ippreparati".

(Grupp tal-Ħodor/AĦE, il-Ġermanja), membru ieħor tat-tim tan-negozjati tal-Parlament, innota li s-sitwazzjoni hija serja u li l-Istati Membri għandhom jagħmlu sforzi biex jilħqu ftehim: "Qed niffaċċjaw kriżi ekonomika ġdida u dawn il-battalji nazzjonalistiċi kollha ma jistgħux jiġu miġġielda".

Wegħdi miksurin

Siegfried Mureșan

(PPE, ir-Rumanija) fakkar li f'Ġunju 2019 il-Kunsill Ewropew adotta

aġenda strateġika

li timpenja ruħha għal kontroll effettiv tal-fruntieri esterni, li tiggarantixxi s-sigurtà taċ-ċittadini, it-tisħiħ tas-suq uniku u l-kisba tas-sovranità diġitali.

Madankollu, il-proposta tal-President tal-Kunsill Michel tipprevedi tnaqqis perċentwali b'żewġ ċifri lill-Aġenzija tal-Gwardja tal-Fruntieri tal-UE, is-sigurtà interna, is-suq uniku u l-programmi tal-Ewropa Diġitali.

"Il-proposta ta' Charles Michel ma tirrispettax il-wegħdiet tal-Kunsill Ewropew.

It-tweġiba tagħna għandha tkun le".

(S&D) indika wkoll inkonsistenzi fil-messaġġi tal-mexxejja tal-UE dwar l-Ewropa: "Ilna s-snin naraw l-istess sitwazzjoni.

Il-Ħadd, fid-diskorsi [il-mexxejja tal-UE] jitolbu aktar protezzjoni fil-fruntieri u biex jintefaq aktar fuq il-klima, fuq il-politika tad-difiża komuni eċċ. eċċ. It-Tnejn, l-Istati Membri jkunux lesti joħorġu l-flus.

Sat-Tlieta, il-kwistjoni kollha tkun dwar kemm huma ħżiena l-affarijiet, peress li l-UE ma tistax issolvi l-problemi."

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Baġit fit-tul: l-UE teħtieġ iffinanzjar xieraq biex tindirizza l-kriżijiet (MPE)


Ilma tax-xorb ta' kwalità tajba huwa ta' importanza vitali

l-MEPs adottaw regoli ġodda biex itejbu aktar il-kwalità u l-aċċess għall-ilma tax-xorb għan-nies kollha u għat-tnaqqis tal-iskart tal-plastik ikkawżat mill-ilma bbottiljat.

Il-biċċa l-kbira tan-nies fl-UE għandhom aċċess għal ilma tax-xorb ta' kwalità għolja.

Skont

rapport mill-Aġenzija Ewropea għall-Ambjent (2016)

, bejn l-2011 u l-2013, l-istandards tal-UE ntlaħqu f'aktar minn 98,5 % tal-analiżijiet li twettqu fuq il-kampjuni tal-ilma tax-xorb.

Id-Direttiva tal-UE dwar l-Ilma tax-Xorb tistabbilixxi standards minimi ta' kwalità għall-ilma għall-konsum mill-bniedem (xorb, tisjir, finijiet domestiċi oħrajn), sabiex inkunu protetti mill-kontaminazzjoni.

Ilma tax-xorb fl-UE

Il-Parlament ivvota favur aġġornament tar-regoli biex tiżdied il-fiduċja tal-konsumatur u jitħeġġeġ ix-xorb tal-ilma tal-vit.

L-MEPs jappellaw lill-pajjiżi tal-UE biex jiġi "promoss aċċess universali" għal ilma nadif għal kulħadd, speċjalment għal gruppi vulnerabbli mingħajr aċċess jew b'aċċess limitat biss.

Il-leġiżlazzjoni għandha l-għan li żżid aktar il-kwalità tal-ilma tal-vit billi tirrestrinġi l-limiti massimi għal ċerti sustanzi niġġiesa bħaċ-ċomb (jitnaqqas bin-nofs), jew batterji dannużi u jiddaħħlu limiti massimi ġodda għal ċerti interferenti endokrinali.

Se jkun hemm ukoll monitoraġġ tal-livelli tal-mikroplastiks.

Il-regoli l-ġodda jżidu wkoll it-trasparenza u jipprovdu lill-konsumaturi aċċess aħjar għall-informazzjoni.

L-ilma tal-vit għax-xorb huwa rħis u jirrispetta l-ambjent.

Il-Membri jridu miżuri bħall-installazzjoni ta' funtani bla ħlas fi spazji pubbliċi - inklużi ċentri kummerċjali u ajruporti - u titħeġġeġ il-provvista tal-ilma tal-vit fir-restoranti.

Skont il-Kummissjoni Ewropea, l-aċċess għal kwalità aħjar tal-ilma jista'

jnaqqas il-konsum tal-ilma fil-flixkun bi 17 %

Inqas ilma fil-flixkun jista' jgħin lin-nies jiffrankaw il-flus kif ukoll iħalli impatt pożittiv fuq l-ambjent, billi jitnaqqsu l-emissjonijiet tas-CO2 u l-iskart tal-plastik.

L-impatt ekonomiku u ambjentali

L-inizjattiva taċ-ċittadini

ġabret aktar minn 1,8 miljun firma, li juri kemm iċ-ċittadini Ewropej iħossu bis-saħħa din il-kwistjoni tal-ilma tax-xorb.

Konsultazzjoni pubblika wriet li ċ-ċittadini qed iħossuhom insiguri dwar il-kwalità tal-ilma meta jivvjaġġaw f'pajjiżi oħra tal-UE, minkejja li r-rati ta' konformità huma għoljin.

Huma jixtiequ wkoll li jirċievu aktar informazzjoni aġġornata dwar il-kwalità tal-ilma tax-xorb.

X'jaħsbu l-Ewropej dwar l-ilma tax-xorb

Il-passi li jmiss

Ir-regoli l-ġodda issa se jkollhom jiġu nnegozjati mal-Kunsill u mal-Kummissjoni qabel ma jkunu jistgħu jidħlu fis-seħħ.

Fajl tal-proċedura

Segwi l-progress fuq il-proposta leġiżlattiva

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Ilma tax-xorb fl-UE: kwalità u aċċess aħjar


Il-kumitat tal-Parlament dwar il-pestiċidi għandu sa tmiem l-2018 biex jinvestiga u jippropona titjib fil-proċeduri għall-awtorizzazzjoni tal-pestiċidi.

Skopri aktar dwar il-ħidma ta' dan il-kumitat.

Għal ħafna żmien kien hawn tħassib dwar kif xi komponenti ta' pestiċidi, bħall-glifosat, jaf jolqtu s-saħħa tal-bniedem.

F'Ottubru 2017,

l-MEPs talbu projbizzjoni totali fuq l-erbiċidi bbażati fuq il-glifosat

sal-2022, u restrizzjonijiet immedjati fuq l-użu tas-sustanza.

Madankollu, il-pajjiżi tal-UE ddeċidew f'Novembru 2017 li l-erbiċida jista' jintuża fl-UE għal ħames snin oħra, u mhemmx data ffissata għal projbizzjoni sħiħa.

Fl-2018, il-Parlament Ewropew stabbilixxa kumitat speċjali biex jinvestiga l-kwistjoni.

Tkellimna mal-President tal-kumitat,

, membru Franċiż tal-grupp S&D, dwar il-kompiti tiegħu għall-futur qarib.

Il-pajjiżi tal-UE ddeċidew li jġeddu l-awtorizzazzjoni għall-glifosati sal-2022.

Il-Parlament għaliex iddeċieda jwaqqaf kumitat speċjali din is-sena?

It-tiġdid tal-awtorizzazzjoni ma tindirizzax il-kwistjoni tal-kontroversja xjentifika.

Huwa irresponsabbli li l-awtorizzazzjoni tiġġedded mingħajr aktar provi li l-molekula tal-glifosat u l-koformulanti tagħha mhumiex ta' periklu għas-saħħa.

Sabiex tiġi protetta s-saħħa ta' 500 miljun Ewropew, jeħtiġilna nevalwaw il-proċess eżistenti u nivverfikaw jekk hux meħtieġ titjib.

X'taħseb li għandhom ikunu l-ewwel kompiti tal-kumitat?

Wieħed mill-kompiti ikun li naġġornaw l-għarfien tal-membri tal-kumitat.

Imbagħad ikun jeħtieġ li nevalwaw kull pass tal-proċedura ta' awtorizzazzjoni billi nagħmlu mistoqsijiet lill-partijiet interessati: il-kumpaniji, l-NGOs, ix-xjenzati.

Fl-aħħar se nressqu proposti konkreti għat-titjib tal-proċess.

Dan jolqot lil ħafna nies: lill-bdiewa, lill-kumpaniji u b'mod speċjali, liċ-ċittadini.

Kif se tibbilanċjaw l-interessi differenti tagħhom?

Għalina, l-iktar ħaġa importanti hi li nipproteġu s-saħħa ta' 500 miljun Ewropew.

Sintendi, il-bdiewa jużaw il-glifosat, iżda jekk tistaqsihom "Inti tibqa' tuża l-glifosat jekk jinstab li huwa ta' perikolu għas-saħħa?", dawn iwieġbu "le".

Huma se jsibu soluzzjoni.

Xi xjenzati huma kritiċi dwar l-għażla ta' studji li għamlet l-

Jeħtieġ li naraw kif issir din is-selezzjoni ta' studji Irridu wkoll nagħmlu lill-industrija aktar konxja dwar il-kwistjoni tas-saħħa u l-etika.

Ma nistgħux nittolleraw kollox f'isem l-ekonomija.

Għalija, is-saħħa għandha tkun il-prijorità.

Xogħolna hu li naraw li l-industrija taġixxi b'mod differenti.

Il-Monsanto Papers qajmu ħafna interess.

X'jista' jagħmel il-Parlament Ewropew biexjiżgura li jkun hemm studji xjentifiċi indipendenti?

Ċertament huma meħtieġa aktar riżorsi biex jiġi żgurat li x-xjentisti huma indipendenti u se jeħtiġilna nistħarrġu dan.

X'garanziji għandna li r-rapporti maħruġa mill-EFSA huma indipendenti?

Kif inżommu l-lobbying milli jinfluwenza l-proċess?

Għalhekk neħtieġu regoli biex niżguraw li ħadd ma jkun jista' jiddubita l-validità jew l-indipendenza tal-istudji u l-għażliet li saru.

Il-fużjoni Monsanto-Bayer turi għal darb' oħra kif kontroll tal-kumpaniji fuq id-dinja ħajja qed jiġi kkonċentrat f'idejn ftit nies.

Għalija dan hu inaċċettabbli.

Il-glifosati issa huma awtorizzati sal-2022.

Nistgħu nistennew tibdiliet qabel dakinhar?

Id-deċiżjoni meħuda mill-Kummissjoni Ewropea u mill-Kunsill ma ġietx ikkontestata quddiem il-qrati Ewropej.

M'għandhiex il-mezzi biex jikkontesta d-deċiżjoni, għax kieku kont nikkontestaha.

Madankollu, huwa possibbli li se nitolbu li ssir valutazzjoni xjentifika qabel tmiem il-mandat.

F'dan il-każ huwa possibbli li l-glifosati jiġu projbiti.

Il-kumitat dwar il-pestiċidi għandu sa tmiem l-2018 biex iressaq proposti.

Xi tqis li jkun eżitu pożittiv?

Inkunu rnexxilna jekk inkunu ressaqna proposti konkreti f'Diċembru li juru l-Kummissjoni Ewropea x'jeħtieġ isir biex 500 miljun Ewropew jistgħu jieklu, jixorbu u jieħdu nifs mingħajr ma jkollhom jinkwetaw dwar saħħithom.

Bħalissa ma tgħaddix ġimgħa mingħajr ma nisimgħu fl-aħbarijiet xi skandlu ġdid relatat mas-saħħa.

Jeħtieġ nagħmlu dak kollu li nistgħu biex niżguraw protezzjoni aħjar ta' saħħet il-konsumaturi.

Din hi r-responsabbiltà tagħna.

Jeħtieġ nirnexxu.

M'għandniex għażla.

Fil-15 ta' Mejju, il-kumitat dwar il-pestiċidi organizza

seduta pubblika

dwar il-proċedura ta' approvazzjoni tal-UE għall-pestiċidi.

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Investigazzjoni dwar il-pestiċidi: "Is-saħħa għandha tkun il-prijorità"


MEPs ivvutaw dwar regoli ġodda biex jillimitaw l-użu tal-antibijotiċi fil-biedja bil-għan li l-batterji reżistenti għall-mediċini jibqgħu 'l bogħod mill-ikel tagħna

Nhar il-Ħamis 25 ta' Ottubru, il-Membri tal-Parlament Ewropew ivvutaw dwar regolament ġdid dwar prodotti mediċinali veterinarji biex iwaqqfu t-tixrid tar-reżistenza għall-antibijotiċi mill-annimali għall-bnedmin u biex jiżguraw li l-konsumaturi ma jkunux esposti għal residwi antibijotiċi fil-prodotti tal-ikel u li l-antibijotiċi jibqgħu effettivi kontra l-infezzjonijiet.

Il-Membru Franċiż

, li tagħmel parti mill-grupp PPE, qed tieħu ħsieb tmexxi l-fajl fil-Parlament.

Nillimitaw l-użu tal-antibijotiċi

Skont ir-regoli l-ġodda, l-użu preventiv tal-antimikrobiċi se jkun limitat għal annimali individwali u se jkun permess biss meta jkun iġġustifikat minn veterinarju u meta jkun hemm riskju għoli ta' infezzjoni.

Trattamenti kollettivi – it-trattament ta' grupp sħiħ ta' annimali meta wieħed minnhom biss ikun marid – se jkun permess biss meta ma jkunx hemm alternattivi adegwati u wara ġustifikazzjoni xierqa minn veterinarju.

Ċerti antimikrobiċi se jkunu riżervati għall-kura tal-bnedmin.

Skont ir-regoli l-ġodda, il-mediċini veterinarji ma għandhom qatt jintużaw biex jagħmlu tajjeb għall-kundizzjonijiet ħżiena tat-trobbija tal-annimali jew biex iġiegħlu lill-annimali jikbru aktar malajr.

X'jikkawża r-reżistenza għall-antimikrobiċi?

Ir-reżistenza għall-antimikrobiċi hija l-kapaċità tal-mikroorganiżmi, bħalma huma l-batterji u l-vajrusijiet, li jirreżistu l-azzjoni ta' aġent antimikrobiku wieħed jew aktar.

Standards tal-UE għall-importazzjonijiet

Is-sħab kummerċjali se jkollhom jirrispettaw l-istandards tal-UE dwar l-użu tal-antibijotiċi meta jesportaw prodotti tal-ikel lejn l-UE.

Nagħtu spinta lill-innovazzjoni

Inċentivi għar-riċerka dwar antimikrobiċi ġodda se jiġu mħeġġa biex tiżdied il-kompetittività fis-settur farmaċewtiku veterinarju u biex tiġi miġġielda r-reżistenza għall-antimikrobiċi.

Għalf medikat

Ir-regoli dwar il-prodotti mediċinali veterinarji huma marbuta mill-qrib ma' regolament ieħor li jipprojbixxi l-użu preventiv u kollettiv tal-antibijotiċi fl-għalf medikat li l-Membri tal-Parlament Ewropew se jivvutaw ukoll dwaru fil-25 ta' Ottubru.

Barra minn hekk, ir-riċetti għal għalf medikat bl-antibijotiċi se jkollhom dejjem jinħarġu minn veterinarji wara li dawn ikunu eżaminaw il-każ kif xieraq.

Il-Membru Spanjol

, li tagħmel parti mill-grupp S&D, hija inkarigata mit-tmexxija tal-leġiżlazzjoni fil-Parlament.

Il-passi li jmiss

Ir-regoli l-ġodda se jkollhom jiġu approvati wkoll mill-Kunsill qabel ma jkunu jistgħu jidħlu fis-seħħ.

x'qed jipproponu aktar il-Membri tal-Parlament Ewropew fil-ġlieda kontra r-reżistenza għall-antimikrobiċi

Stqarrija għall-istampa dwar il-mediċini veterinarji

Proċedura leġiżlattiva dwar il-mediċini veterinarji

Stqarrija għall-istampa dwar l-għalf

Stqarrija għall-istampa dwar l-għa

• Studju: batterji aktar b'saħħithom, antimikrobiċi idgħjef

Azzjoni tal-UE dwar ir-reżistenza għall-antimikrobiċi

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Mediċini veterinarji: pass ieħor fil-ġlieda kontra r-reżistenza għall-antibijotiċi


Ix-xellugin tal-grupp Xellug Magħqud Ewropew/Xellug Aħdar Nordiku huma l-iżgħar forza fil-Parlament Ewropew.

Fl-elezzjonijiet Ewropej ta' Mejju, madwar 200 miljun Ewropew eleġġew MPE biex jirrappreżentawhom fil-Parlament Ewropew il-ġdid tul il-ħames snin li ġejjin.

Dawk il-MPE huma organizzati f'seba' gruppi bbażati fuq l-affinità politika tagħhom.

Skopri aktar dwar il-prijoritajiet ta' kull grupp fis-sensiela ta' filmati tagħna.

Xellug Magħqud Ewropew/Xellug Aħdar Nordiku (GUE/NGL)

twaqqaf fl-1995 u huwa alleanza ta' partiti soċjalisti u komunisti.

Il-grupp jgħodd 41 membru, li jagħmluh l-iżgħar grupp fil-Parlament Ewropew attwali.

Il-membri tiegħu jirrappreżentaw 14-il-pajjiż tal-UE.

Il-GUE/NGL għandu żewġ kopresidenti ġodda:

, Franċiża, MPE għall-ewwel darba, u

, Ġermaniż, li ilu MPE mill-2017.

Il-grupp għandu wkoll erba' viċi presidenti.

Il-grupp jiffavorixxi l-ġustizzja klimatika, il-ġustizzja fiskali u d-drittijiet tal-ħaddiema u l-infurzar tad-drittijiet tal-bniedem.

Wieħed mill-14-il

viċi president tal-Parlament Ewropew

huwa membru tal-GUE/NGL, kif inhu wkoll wieħed mill-20

Kumitati

Għal aktar informazzjoni

Il-grupp GUE/NGL fuq twitter

Il-gruppi politiċi tal-Parlament Ewropew

Ir-riżultati tal-elezzjonijiet Ewropej skont il-grupp politiku

Il-MPE skont l-Istat Membru u l-grupp politiku

Aqsam din il-paġna ma' ħaddieħor:

Verżjoni PDF

Prijoritajiet tal-gruppi fil-PE: Xellug Magħqud Ewropew/Xellug Aħdar Nordiku


Il-grupp ċentru-lemini tal-Konservattivi u r-Riformisti Ewropej (ECR) huwa s-sitt l-akbar forza politika fil-PE attwali.

Il-grupp konservattiv

twaqqaf fl-2009.

Huwa għandu 62 siġġu fil-Parlament Ewropew, u b'hekk huwa s-sitt l-akbar grupp fost is-seba' gruppi politiċi fil-leġiżlatura attwali.

Il-grupp iħaddan membri minn15-il pajjiż tal-UE.

Il-grupp għandu żewġ kopresidenti:

, MPE Pollakk li ilu kopresident mill-2017 u li fl-2019 ġie elett għat-tielet mandat, u

, Taljan, li ġie elett kopresident f'Ġunju.

Fitto kien MPE bejn l-1999 u l-2000 u reġa' beda jservi fl-2014.

Il-grupp għandu sitt viċi presidenti.

Il-grupp ECR jemmen li l-Ewropa teħtieġ bidla lejn id-deċentralizzazzjoni u inqas burokrazija.

Huma jridu wkoll jippromwovu l-kummerċ liberu u ġust u l-irpiljar ekonomiku, it-tkabbir u l-kompetittività kif ukoll riforma tas-sistema ta' migrazzjoni tal-UE

Tnejn mill-20

Kumitati

parlamentari huma membri tal-ECR.

Għal aktar informazzjoni

Il-grupp ECR fuq twitter

Riżultati tal-elezzjonijiet Ewropej skont il-grupp politiku

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Prijoritajiet tal-gruppi fil-PE: Il-Konservattivi u r-Riformisti Ewropej


L-UE għandha ttejjeb il-programmi ta' riċerka, tappoġġa ż-żgħażagħ u l-SMEs

Il-baġit pluriennali tal-UE għandu japoġġa prijoritajiet ġodda kif ukoll agrikoltura moderna u sostenibbli, u l-iżvilupp tal-ifqar reġjuni tal-UE

Sostituzzjoni parzjali tal-kontribuzzjonijiet tal-istati membri bbażati fuq il-PGD, b'riżorsi ta' dħul ġodda

L-MEPs stabbilew il-pożizzjoni tagħhom dwar il-baġit pluriennali li jmiss tal-UE, li għandu jiffinanzja l-prijoritajiet ġodda kif ukoll jagħmel tajjeb għat-telf possibbli minħabba l-Brexit.

Il-Parlament adotta żewġ riżoluzzjonijiet dwar l-infiq u d-dħul tal-qafas finanzjarju pluriennali (QFP), li għandu japplika mill-2021.

Il-QFP li jmiss irid jipprovdi l-mezzi biex l-isfidi jiġu ttrattati

Il-Parlament irid li l-baġit tal-UE jkun jista' jindirizza l-prijoritajiet politiċi u l-isfidi ġodda li l-istati membri qed jiffaċċjaw bħall-migrazzjoni, id-difiża, is-sigurtà jew it-tibdil fil-klima.

L-MEPs jikkunsidraw li l-limitu attwali tal-infiq irid jogħla għal 1.3% minn 1% tal-PGD tal-UE, biex l-oqsma prijoritarji ġodda jkunu jistgħu jiġu iffinanzjati mingħajr ma jinqatgħu l-fondi għall-aktar reġjuni fqar u il-komunitajiet agrikoli.

Il-proposti prinċipali jinkludu titjib tal-programmi ta' riżerka, tal-Erasmus+, tal-Inizjattiva għall-Impjieg taż-Żgħażagħ, u l-appoġġ tal-SMEs, kif ukoll l-investiment fl-infrastruttura permezz tal-Faċilità Nikkollegaw l-Ewropa.

L-MEPs wissew li "ebda ftehim majista' jiġi konkluż mingħajr ma jsir progress importanti fuq ir-riżorsi proprji" - jiġifieri d-dħul tal-baġit tal-UE.

L-infiq u d-dħul għandhom għalhekk jiġu kkunsidrati bħala pakkett uniku.

Tnaqqis tal-kontribuzzjonijiet diretti tal-istati membri

Ir-riżoluzzjoni tibni fuq ir-Rapport tal-Grupp ta' Livell Għoli dwar ir-Riżorsi Proprji, u tappella għat-tisħiħ tar-riżorsi proprji eżistenti u għall-introduzzjoni progressiv ta' riżorsi proprji ġodda.

Dawn jistgħu jkunu bbażati fuq riżorsa tal-VAT riveduta, sehem tad-dħul mit-taxxa korporattiva, taxxa fuq it-tranżazzjonijiet finanzjarji, taxxa diġitali jew taxxi ambjentali.

Ir-riżorsi proprji l-ġodda għandhom:

iwasslu għal tnaqqis sostanzjali (madwar 40%) tas-sehem tal-kontribuzzjonijiet diretti bbażati fuq il-PGD, biex b'hekk ikun hemm inqas flus ġejjin mill-baġits nazzjonali tal-istati membri filwaqt li titwarrab il-loġika tar"ritorn ġust" li twassal għal disgwidi bejn dawk li jħallsu iżjed fil-baġit tal-UE milli jieħdu lura u dawk li jibbenefikaw iżjed;

ineħħu r-rebates u l-korrezzjonijiet kollha, li jibbenefikaw lil xi wħud mill-istati membri biss;

ikopru l-'Brexit gap' mingħajr ma jkun hemm żieda fil-piż fiskali totali għall-kontribwenti.

Aktar informazzjoni hija disponibbli fil-

Q&A dwar il-QFP

Iż-żewġ riżoluzzjonijiet jipprovdu l-kontribut tal-Parlament għall-proposti leġiżlattivi tal-Kummissjoni li għandhom isiru f'Mejju 2018.

L-adozzjoni ta' Regolament ġdid dwar il-QFP jeħtieġ il-kunsens tal-Parlament.

Ir-rapporti jappellaw biex jinbdew diskussjonijiet mingħajr dewmien bejn it-tliet istituzzjonijiet biex isir tentattiv biex jintlaħaq ftehim qabel l-elezzjonijiet Ewropej.

Kummenti minn MEPs Maltin

: Bħala Maltija, se niddefendi d-drittijiet li għandu jkollu kull ċittadin Maltin u Għawdxi.

Hu kruċjali li f'temi importanti bħalma huma l-ġlieda kontra l-kriminalità u s-sigurtà, pajjiżna jibqa' jkollu r-riżorsi neċessarji - inkluż dawk finanzjarji - biex dawn jiġu miġġielda bl-akbar serjetà u impenn.

(EPP): Irridu li fil-qafas finanzjarju li jorbot għal diversi snin (QFP) li jmiss tingħata importanza lill-aspirazzjonijiet taċ-ċittadini Ewropew u li jittieħed f'kunsiderazzjoni l-bzonn li jiġu indirizzati sfidi li qed taffaċċja l-Ewropa u li anke huma ta' tħassib għall-poplu Malti, fosthom is-sigurta u t-terrorizmu.

Il-qafas finanzjarju li jmiss irid anke jindirizza sfidi kurrenti fosthom il-faqar.

Irridu nassiguraw ukoll li programmi eżistenti fosthom l-Erasmus+ (li joffri bosta opportunitajiet liż-żgħażagħ) u l-porgramm COSME (li joffri appoġġ lill-intrapriżi żgħar u medji) jkompli jissaħħaħ filwaqt li jissaħħaħ ukoll l-appoġġ lejn politika Ewropea f'oqsma varji fosthom l-agrikoltura.

Iktar minn 94% tal-baġit tal-UE imur lejn iċ-ċittadini, ir-reġjuni, il-bliet, il-bdiewa, u l-kumpaniji.

L-infiq fuq l-amministrazzjoni tal-UE tammonta għal inqas minn 6% tat-total, bis-salarji tal-uffiċjali tal-UE jammontaw għal madwar nofs ta' dak il-proporzjon ta' 6% (sors:

Kummissjoni Ewropea

Stħarriġ juri li l-Ewropej jistennew soluzzjonijiet mill-UE.

Il-maġġoranza ta' dawk li wieġbu l-istħarriġ jaħsbu li l-Ewropa għandha tagħmel iżjed f'diversi oqsma, mis-sigurtà għall-migrazzjoni u l-qagħad (sors:

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Għal aktar informazzjoni

It-test adottat ikun disponibbli hawn dalwaqt (14.03.2018)

Reġistrazzjoni tad-dibattitu (13.03.2018)

Kumitat dwar il-baġit

Fajl tal-proċedura (QFP)

Fajl tal-proċedura (Riżorsi proprji)

Artiklu: Il-baġit pluriennali tal-UE - il-prijoritajiet tal-Parlament

Video: QFP - qafas tal-baġit tal-UE tajjeb għall-futur

Video: Baġit tal-UE tajjeb għall-futur

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-baġit pluriennali wara l-2020 irid ikun suffiċjenti għall-miri identifikati


Identità u Demokrazija (ID) huwa grupp ġdid u l-ħames l-akbar fil-Parlament Ewropew attwali.

Fl-elezzjonijiet Ewropej ta' Mejju, madwar 200 miljun Ewropew eleġġew MPE biex jirrappreżentawhom fil-Parlament Ewropew il-ġdid tul il-ħames snin li ġejjin.

Dawk il-MPE huma organizzati f'seba' gruppi bbażati fuq l-affinità politika tagħhom.

Skopri aktar dwar il-prijoritajiet ta' kull grupp fis-sensiela ta' filmati tagħna.

Identità u Demokrazija (ID)

inħoloq fil-leġiżlatura attwali tal-Parlament Ewropew, is-suċċessur tal-Grupp għal Ewropa tan-Nazzjonijiet u tal-Libertà (ENL).

Il-grupp għandu 73 membru, li jagħmluh il-ħames l-akbar forza fil-PE.

Huwa jħaddan MPE minn disa' pajjiżi, bil-maġġoranza ġejjin mill-partit Taljan tal-Lega, in-National Rally Franċiż u l-AfD tal-Ġermanja.

, Taljan, ġie elett president tal-grupp f'Lulju 2019.

Dan hu t-tieni mandat tiegħu fil-PE.

Il-grupp għandu żewġ viċi presidenti.

Il-grupp ID isostni li l-fokus tiegħu huwa l-ħolqien tal-impjiegi u t-tkabbir, iż-żieda tas-sigurtà u l-indirizzar tal-immigrazzjoni illegali, kif ukoll it-tnaqqis tal-burokrazija fl-UE.

Ebda membru tal-grupp ma jokkupa l-kariga ta'

viċi president tal-PE

ta' wieħed mill-

Kumitati

Għal aktar informazzjoni

Il-gruppi politiċi tal-Parlament Ewropew

Ir-riżultati tal-elezzjonijiet Ewropej skont il-grupp politiku

Il-MPE skont l-Istat Membru u l-grupp politiku

Aqsam din il-paġna ma' ħaddieħor:

Verżjoni PDF

Prijoritajiet tal-gruppi fil-PE: Identità u Demokrazija


Il-Grupp tal-Ħodor/Alleanza Ħielsa Ewropea huwa r-raba' forza politika fil-PE.

Ħodor/AĦE

iħaddan MPE mill-partiti l-Ħodor, tal-Pirati u dawk reġjonali kif ukoll MPE indipendenti.

Twaqqaf fl-1999.

Il-grupp żied is-sehem tiegħu tal-voti matul l-elezzjonijiet u issa jgħodd 74 siġġu, biex b'hekk sar ir-raba' l-akbar grupp politiku fil-Parlament Ewropew.

Il-membri tiegħu jirrappreżentaw 16-il pajjiż tal-UE.

Il-grupp għandu żewġ kopresidenti:

, MPE Ġermaniża eletta l-ewwel darba fl-2009 u kopresident mill-2016, u

, MPE Belġjan li wkoll daħal fil-PE fl-2009 u ilu kopresident mill-2014.

Il-grupp għandu seba' viċi presidenti.

Il-fokus tal-grupp huwa l-ambjent kif ukoll il-ġustizzja soċjali - iridu jindirizzaw it-tibdil fil-klima permezz ta' rivoluzzjoni ta' enerġija ekoloġika u jiggarantixxu d-drittijiet tal-bniedem u l-ugwaljanza għal kulħadd.

Tnejn mill-14-il

viċi president tal-Parlament Ewropew

huma membri tal-Ħodor/AĦE, kif huma wkoll 2 mill-20

Għal aktar informazzjoni

Il-Ħodor/AĦE fuq twitter

Riżultati tal-elezzjonijiet Ewropej skont il-grupp politiku

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Prijoritajiet tal-gruppi fil-PE: il-Ħodor/Alleanza Ħielsa Ewropea


Fl-UE, il-kanċer jikkaġuna aktar minn nofs l-imwiet marbuta max-xogħol.

Informa ruħek dwar ir-regoli tal-UE biex jipproteġu lin-nies mill-karċinoġeni fil-post tax-xogħol.

Biex inaqqas aktar ir-riskju tal-kanċer għall-ħaddiema, fis-27 ta' Marzu 2019 il-Parlament adotta

t-tielet reviżjoni

tad-direttiva tal-2004 biex jiġu limitati s-sustanzi ta' ħsara fil-post tax-xogħol.

Din iżżid il-limiti tal-esponiment għal ħames sustanzi kimiċi użati f'setturi li jinkludu s-setturi tal-manifattura tal-batteriji tan-nikil-kadmju, tat-tidwib taż-żingu u r-ram, tal-laboratorji, tal-elettronika, tal-funerali, tal-kostruzzjoni, tal-kura tas-saħħa, tal-plastika u tar-riċiklaġġ.

Id-direttiva emendata tal-UE issa tinkludi limiti ta' esponiment għal

27 sustanza kimika li jikkaġunaw il-kanċer

F'Diċembru 2018, matul it-tieni reviżjoni, il-Parlament adotta regoli aktar stretti.

Il-leġiżlazzjoni inkludiet valuri ta' limitu ta' esponiment u simboli dwar il-ġilda għal tmien sustanzi addizzjonali li jikkaġunaw il-kanċer, kemm fis-sistema respiratorja kif ukoll fil-ġilda.

Dawn is-sustanzi inkludew id-dħaħen tad-diesel u ż-żejt użat tal-magni.

Fl-2017, saret l-ewwel reviżjoni tad-direttiva meta l-Membri tal-PE stabbilew limiti ta' esponiment għal 11-il karċinoġenu addizzjonali.

Il-kanċer fil-post tax-xogħol: fatti ewlenin

Fl-UE, il-kanċer huwa l-akbar kawża ta' mwiet marbuta max-xogħol.

Kull sena, 53 % jistgħu jkunu marbuta mal-kanċer, 28 % mal-mard ċirkolatorju u 6 % mal-mard respiratorju.

It-tipi l-aktar komuni ta' kanċer marbut max-xogħol huma l-kanċer tal-pulmun, il-mesoteljoma (ikkawżata minn esponiment għal partiċelli tal-asbestos) u l-kanċer tal-bużżieqa tal-urina.

Skont l-Organizzazzjoni Dinjija tas-Saħħa, wieħed minn kull għaxar imwiet mill-kanċer tal-pulmun huwa relatat mill-qrib mar-riskji fil-post tax-xogħol.

Is-setturi partikolarment milquta huma s-settur tal-kostruzzjoni, il-manifatturi tas-sustanzi kimiċi, l-industriji tal-karozzi u tal-għamara, il-produtturi tal-ikel, il-manifatturi tat-tessuti, l-industrija tax-xogħol tal-injam u s-settur tal-kura tas-saħħa.

In-numru ta' persuni li jistgħu jiġu salvati b'dawn ir-regoli matul il-50 sena li ġejjin

Aqsam din il-kwotazzjoni ma' ħaddieħor:

Aktar dwar l-azzjonijiet tal-Parlament kontra l-kanċer

Il-kanċer tas-sider: aktar minn 90,000 mara jmutu fl-UE kull sena

It-tiġdid tal-awtorizzazzjoni għall-glifosat: il-Parlament iqiegħed saħħet in-nies l-ewwel

700,000 mewta fis-sena: nindirizzaw it-tipjip fl-UE

Għal aktar informazzjoni

Għal aktar informazzjoni

Referenzi leġiżlattivi

Stqarrija għall-istampa: Ftehim biex il-ħaddiema jiġu protetti minn esponiment għal għal sustanzi ta' ħsara (11/10/2018)

Briefing EPRS: Limiti fuq l-esponiment għal karċinoġeni u mutaġeni fil-post tax-xogħol (it-tieni proposta) (Mejju 2017)

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-kanċer relatat max-xogħol: ir-regoli tal-UE dwar il-karċinoġeni fil-post tax-xogħol


Grupp ġdid, Renew Europe, huwa t-tielet l-akbar qawwa f'din id-disa' leġiżlatura.

Fl-elezzjonijiet Ewropej ta' Mejju, madwar 200 miljun Ewropew eleġġew MPE biex jirrappreżentawhom fil-Parlament Ewropew il-ġdid tul il-ħames snin li ġejjin.

Dawk il-MPE huma organizzati f'seba' gruppi bbażati fuq l-affinità politika tagħhom.

Skopri aktar dwar il-prijoritajiet ta' kull grupp fis-sensiela ta' filmati tagħna.

Il-grupp taċ-ċentru liberali

twaqqaf f'din id-disa' leġiżlatura, bħala s-suċċessur tal-Alleanza tal-Liberali u d-Demokratiċi għall-Ewropa (ALDE).

Il-grupp il-ġdid għandu 108 siġġijiet fil-Parlament, hekk li huwa t-tielet l-akbar grupp fil-PE.

Il-membri tiegħu jirrappreżentaw 22 pajjiż tal-UE.

, ex Prim Ministru tar-Rumanija, ġie elett president tal-grupp f'Ġunju 2019.

Dan hu l-ewwel mandat tiegħu bħala MEP.

Dan il-grupp huwa favur l-UE, u jiffoka ħafna fuq il-ħtiġijiet taċ-ċittadini u fuq soluzzjonijiet tal-UE għall-problemi tal-Ewropa.

Tnejn mill-14-il

viċi president tal-Parlament Ewropew

huma membri tal-grupp RE, kif huma wkoll 3 mill-20

Kumitati

Għal aktar informazzjoni

Renew Europe fuq Twitter

Il-gruppi politiċi tal-Parlament Ewropew

Ir-riżultati tal-elezzjonijiet Ewropej skont il-grupp politiku

Il-MPE skont l-Istat Membru u l-grupp politiku

Aqsam din il-paġna ma' ħaddieħor:

Verżjoni PDF

Prijoritajiet tal-gruppi fil-PE: il-grupp Renew Europe


Il-President tal-Kunsill Ewropew Charles Michel jammetti fil-plenarja l-falliment tas-summit reċenti dwar il-baġit

Il-falliment tas-summit reċenti dwar il-baġit tal-UE huwa diżappunt

Il-kriżijiet attwali tas-saħħa pubblika u l-migrazzjoni juru li jeħtieġ baġit tal-UE b'saħħtu

Il-proposta falluta fuq il-mejda tal-Kunsill kienet twassal biex l-UE ssir "irrilevanti"

Il-MPE ikkritikaw lil dawk l-istati membri li mhumiex lesti jipprovdu r-riżorsi meħtieġa lill-UE biex tindirizza l-isfidi tal-Unjoni.

"Aħjar nuqqas ta' ftehim" milli "ftehim ħażin", il-MPE enfasizzaw, fid-dawl tas-summit reċenti tal-UE li ntemm bl-istati membri għal darb' oħra inkapaċi jaqblu dwar pożizzjoni komuni dwar il-Qafas Finanzjarju Pluriennali li jmiss (QFP 2021–2027).

Il-MPE ħeġġew lill-Kummissjoni biex tippreżenta pjan ta' kontinġenza fid-dawl tad-dewmien li se jiffaċċja b'mod inevitabbli l-baġit fit-tul li jmiss, sabiex jiġu protetti l-benefiċjarji bħall-bdiewa, il-bliet, ir-reġjuni, l-istudenti, ir-riċerkaturi, in-negozji u l-NGOs madwar l-Ewropa.

Wara li l-President tal-Kunsill Ewropew Charles Michel irrikonoxxa l-falliment tas-summit tal-20–21 ta' Frar meta tkellem fil-plenarja, il-MPE ikkritikaw il-proposta li huwa kien qiegħed fuq il-mejda u qalu li biha l-UE kienet issir "irrilevanti".

Huma sejħa l-proposta "skandaluża", speċjalment fid-dawl tal-kriżi attwali mal-fruntiera Griega u l-emerġenza tal-COVID-19, peress li Michel kien ippropona tnaqqis fil-programmi ta' migrazzjoni u ta' riċerka, fost tnaqqis oħra.

Sib il-links għad-diskorsi tad-dibattiti

Kuntatti:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Informazzjoni ta' kuntatt:

Numru tat-telefown:

Numru tat-telefown:

Numru tal-mobile:

Għal aktar informazzjoni

Kumitat għall-Baġits

Kulma tixtieq tkun taf dwar il-baġit fit-tul li jmiss

Stqarrijiet għall-istampa reċenti tal-PE dwar il-baġit fit-tul li jmiss

Ċifri dwar il-Qafas Finanzjarju Pluriennali 2021-2027

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-baġit fit-tul tal-UE: Mhux possibbli li jsir aktar b'inqas, jgħidu l-MPE


Il-grupp tal-Alleanza Progressiva tas-Soċjalisti u d-Demokratiċi huwa t-tieni l-akbar grupp f'din il-leġiżlatura.

Fl-elezzjonijiet Ewropej ta' Mejju, madwar 200 miljun Ewropew eleġġew MPE biex jirrappreżentawhom fil-Parlament Ewropew il-ġdid tul il-ħames snin li ġejjin.

Dawk il-MPE huma organizzati f'seba' gruppi bbażati fuq l-affinità politika tagħhom.

Skopri aktar dwar il-prijoritajiet ta' kull grupp fis-sensiela ta' filmati tagħna.

S&D, il-grupp parlamentari tal-Partit tas-Soċjalisti Ewropej, huwa t-tieni forza politika fil-Parlament Ewropew, b'154 membru.

Huwa wkoll wieħed mill-eqdem gruppi politiċi fil-PE, għax ilu rrappreżentat mill-ewwel elezzjonijiet diretti fl-1979.

Il-grupp iħaddan MPE minn 26 Stat Membru tal-UE.

L-uniċi pajjiżi tal-UE li mhumiex rappreżentati fl-S&D huma ċ-Ċekja u l-Irlanda.

ġiet eletta president tal-grupp S&D f'Ġunju 2019.

Ilha MEP mill-2004.

Il-grupp għandu disa' viċi presidenti.

Il-grupp, li huwa sod ħafna favur l-Ewropa, qed jiffoka fuq kwistjonijiet soċjali, inkluża l-ugwaljanza, u l-ġlieda kontra t-tibdil fil-klima.

Tlieta mill-14-il

viċi president tal-Parlament Ewropew

huma membri tal-grupp S&D, kif huma wkoll 4 mill-20

Kumitati

Għal aktar informazzjoni

Is-sit web tal-grupp S&D

S&D fuq Twitter

Il-gruppi politiċi tal-Parlament Ewropew

Riżultati tal-elezzjonijiet Ewropej skont il-grupp politiku

Il-MPE skont l-Istat Membru u l-grupp politiku

Aqsam din il-paġna ma' ħaddieħor:

Verżjoni PDF

Prijoritajiet tal-gruppi fil-PE: il-grupp S&D


Il-PPE huwa l-akbar wieħed mis-seba' gruppi politiċi f'din il-leġiżlatura.

B'182 siġġu, il-PPE huwa l-akbar grupp politiku fid-disa' leġiżlatura tal-Parlament Ewropew.

Huwa wkoll wieħed mill-eqdem gruppi politiċi.

Ilu rrappreżentat fil-PE mill-ewwel darba li saru elezzjonijiet diretti fl-1979.

Dan il-grupp taċ-ċentru-lemin iħaddan MPE mill-UE kollha – għajr mill-Estonja u mir-Renju Unit – hekk li l-membri tiegħu jirrappreżentaw 26 pajjiż tal-UE.

, li sar MPE fl-2004, ilu president tal-grupp mill-2014.

Il-PPE għandu wkoll 10 viċi presidenti.

L-għan tal-grupp huwa li joħloq

Ewropa aktar kompetittiva u demokratika

Fost il-prijoritajiet l-oħra hemm il-migrazzjoni, il-kummerċ u l-impjiegi.

Ħamsa mill-14-il

viċi president tal-Parlament Ewropew

huma membri tal-grupp PPE, kif huma wkoll 8 mill-20

Kumitati

Għal aktar informazzjoni

Il-grupp PPE fuq Twitter

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Prijoritajiet tal-gruppi fil-PE: il-Grupp tal-Partit Popolari Ewropew (PPE)


L-investiment fl-Ewropa mhuwiex dwar miljuni ta' Euro.

Huwa dwar miljuni ta' persuni.

Uża l-materjal dwar il-kampanja li tista' ssib hawn taħt u għid lill-oħrajn għal xiex tista' tafda fuq l-Ewropa.

Aqsam din il-paġna ma' ħaddieħor:

Verżjoni PDF

Materjal tal-kampanja


Nhar it-22 ta' Settembru, il-Kumitat għal-Libertajiet Ċivili ddiskuta l-proposti ġodda mill-Kummissjoni kontra l-kriżi tar-rifuġjati.

Il-miżuri proposti jinkludu mekkaniżmu ta' rilokazzjoni permanenti, lista komuni tal-UE ta' pajjiżi ta' oriġini siguri u politika ta' ritorn effettiva.

Qabel id-dibattitu tlabna lill-gruppi politiċi tal-PE għall-fehma tagħhom dwar il-kriżi.

Segwi d-dibattitu dirett fuq is-sit tagħna nhar it-Tlieta mid-9:00 CET u kkonsulta r-rotot migratorji ewlenin fl-infografika.

tal-Kummissjoni li tħabbret nhar id-9 ta' Settembru tinkludi wkoll ir-rilokazzjoni ta' 120,000 applikant għal asil mill-Italja, il-Greċja u l-Ungerija lejn l-Istati Membri l-oħra tal-UE, li d-dibattitu dwarha se jsir aktar tard fl-istess ġurnata waqt il-laqgħa straordinarja tal-Kunsill Ġustizzja u Affarijiet Interni.

Din il-proposta diġà ngħatat

l-appoġġ tal-Membri tal-PE

nhar is-17 ta' Settembru.

Il-Parlament u l-Kunsill għandhom setgħa ndaqs biex jintervjenu fir-rigward tal-mekkaniżmu ta' rilokazzjoni permanenti u l-lista komuni tal-UE ta' pajjiżi siguri.

Il-fehmiet tal-Membri qabel id-dibattitu

Ma nistgħux nirreaġixxu billi ntellgħu s-swar/il-ħitan biex nagħlqu l-aċċess għall-Ewropa u lanqas billi nabbandunaw il-kontrolli fil-fruntieri esterni tagħna Din il-ġimgħa jerġgħu jiltaqgħu l-Ministri.

Irid ikollhom il-kuraġġ politiku li jaġixxu.

L-Unjoni tagħna tiddependi fuq dan.

Birgit Sippel (S&D, il-Ġermanja)

Il-President tal-Kummissjoni Jean-Claude Juncker ressaq pjanijiet konkreti, inklużi r-rilokazzjoni ta' 120,000 rifuġjat ulterjuri mill-Greċja, l-Italja u l-Ungerija u mekkaniżmu ta' rilokazzjoni permanenti f'każ ta' kriżi.

Issa jeħtieġ li nqiegħdu pressjoni fuq il-gvernijiet nazzjonali biex japprovawhom.

Timothy Kirkhope (ECR, ir-Renju Unit)

Qed nittama li nistgħu nibdew naraw il-prospettiva sħiħa ta' kif nistgħu verament nibdew naffrontaw lit-traffikanti, inħaffu l-ipproċessar u r-ritorn tal-migranti ekonomiċi, (niżguraw) kundizzjonijiet ta' akkoljenza sikuri għar-rifuġjati ġenwini u r-riżorsi għall-appoġġ tal-kampijiet tar-rifuġjati fil-Libanu, it-Turkija u l-Ġordan.

Qed nittama wkoll li se nitolbu lil kull pajjiż x'sehem jista' jiżvolġi, aktar milli nimponu pjan fuqhom.

Cecilia Wikström (ALDE, l-Iżvezja)

Jiena kburija li l-Parlament Ewropew qed jagħti eżempju tajjeb u jaġixxi malajr kemm jista' jkun biex jgħin lir-rifuġjati li waslu l-Ewropa.

Il-kriżi li qed naraw bħalissa hija biss parti żgħira mill-kriżi li dalwaqt tli dalwaqt tista' tolqot l-Ewropa.

Ska Keller (Ħodor/ALE, il-Ġermanja)

Meta vvota minnufih biex approva l-iskema ta' rilokazzjoni tar-rifuġjati, il-Parlament Ewropew kien qed jaġixxi biex jirrikonoxxi l-urġenza tas-sitwazzjoni u jibgħat sinjal qawwi lill-gvernijiet nazzjonali.

Qed nistennew dibattitu vivaċi ħafna u l-kwistjonijiet huma importanti, emottivi u qed iseħħu bħalissa, u għaldaqstant hemm sens ta' urġenza.

Jidher li qed tiżviluppa qasma dwar il-kwistjoni tal-migrazzjoni bejn l-Ewropa tal-Lvant u dik tal-Punent.

Il-membri tal-ENL fil-Kumitat għal-Libertajiet Ċivili

Il-Grupp ENL iżomm sod fid-difiża tiegħu tal-interessi tal-popli Ewropej.

Nhar il-Ħamis li għadda, il-Parlament Ewropew diġà vvota favur ir-rilokazzjoni ta' 120,000 migrant.

Aħna kontra l-immigrazzjoni massiva li attwalment għaddejja lejn l-UE u l-vjaġġi b'xejn għat-terroristi li jinħbew fost dawk li jkunu qed ifittxu asil.

Għalhekk, l-ENL qed jindika l-falliment tas-sistema ta' Schengen u jħeġġeġ il-kontroll tal-fruntieri tagħna.

Għal aktar informazzjoni

Kunsill Ġustizzja u Affarijiet Interni, 22/09/2015

Il-Membri japprovaw ir-rilokazzjoni ta' 120,000 applikant għall-asil addizzjonali fl-UE

Tappi fil-proċedura

Kumitat għal-Libertajiet Ċivili, il-Ġustizzja u l-Intern

Frontex: mappa tar-rotot migratorji

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Il-Kumitat LIBE jiddiskuti l-pjan għal rilokazzjoni permanenti tal-migranti


L-Ewropa teħtieġ sistema konsistenti u permanenti għar-rilokazzjoni tar-refuġjati, qal il-President tal-Parlament Ewropew Martin Schulz, lill-Kapijiet tal-Istati Membri fil-bidu tal-Kunsill Ewropew dwar l-immigrazzjoni.

"Is-solidarjetà Ewropea hija dwar qsim tar-responsabilitajiet u li ħadd ma jitħalla waħdu," sostna Martin Schulz.

Is-summit fil-15 u 16 ta' Ottubru jinkludi wkoll, barra diskuzzjonijiet fuq l-unjoni ekonomika u monetarja, ir-referendum tar-Renju Unit fuq l-UE kif ukoll it-Turkija u s-Sirja.

Schulz rrileva li minkejja d-diffikultajiet esperjenzati, ħafna progress kien diġà sar fl-aħħar xħur.

Huwa rrefera għall-kreazzjoni ta' missjoni konġunta ta' tfittxija u salvataġġ fil-Mediterran, il-ġlieda kontra t-traffikanti tal-persuni, kif ukoll l-emendar fil-baġit tal-UE għall-2015, biex jiġu allokati aktar riżorsi indirizzati għall-kriżi tar-refuġjati, kif ukoll iktar fondi għall-organizzazzjonijiet umanitarji b'għan li jgħinu r-refuġjati.

Madanakollu, il-President enfasizza li kien hemm bzonn ta' sistema ġdida u permanenti biex tindirrizza r-rilokazzjoni tar-refuġjati: "Ir-realtà qed turina li s-sistema ta' Dublin m'għadhiex adatta u utli.

Għandna l-għażla bejn li noqogħdu mmorru minn kriżi għall-oħra, u nieħdu rimedji temporanji fuq aspetti individwali tal-problema, jew inkella noħorġu b'soluzzjoni komprensiva ankrata f'solidarjetà permanenti".

Il-President żied ukoll li xtaq jara progress rigward l-immigrazzjoni legali.

Schulz qal ukoll li l-fruntieri esterni tal-UE għandom jiġu ġestiti b'mod effettiv u b'mod uman: "Iż-żona Schengen tirnexxi biss jekk l-Istati Membri li qegħdin fi kriżi ma jiġux abbandunati u jekk nimplimentaw is-sistema ġdida ta' monitoraġġ u evalwazzjoni kif miftiehem fl-2013.

Il-ġestjoni tal-fruntieri esterni tagħna hija responsabbiltà kollettiva u għandha tkun ibbażata fuq il-prinċipji ta' responsabbiltà komuni, fiduċja u solidarjetà reċiproka."

Għalkemm it-Turkija għanda tingħata appoġġ biex flimkien ngħinu 'l żewġ miljuni ta' refuġjati Sirjani li t-Turkija qed tiegħu ħsieb, Schulz indirizza wkoll it-tħassib tiegħu dwar is-sitwazzjoni politika fil-pajjiż: "Id-djalogu huwa l-uniku mod biex tiġi żgurata l-istabbiltà u l-prosperità futura fit-Turkija".

Waqt li kien qed jitkellem dwar is-Sirja, il-President qal li kien hemm bżonn ta' inizjattiva diplomatika ewlenija: "Is-Sirja llum saret l-akbar diżastru umanitarju fid-dinja."

Schulz sejjaħ ukoll lill-Istati Membri biex iżidu l-isforzi tagħhom biex joħolqu unjoni bankarja: "Irridu nistabbilixxu mekkaniżmi ta' salvagwardja li jipproteġu l-flus tal-kontribwenti, miġbura mit-taxxi, billi nkissru b'mod effettiv ir-rabta bejn il-banek u d-dejn sovran."

Dwar ir-referendum tar-Renju Unit, Schulz qal li kien f'kuntatt regolari mal-Prim Ministru Britanniku David Cameron: "Kif għidt fil-passat, il-Parlament Ewropew huwa miftuħ għal kwalunkwe proposta għat-titjib tal-Unjoni Ewropea."

Għal aktar informazzjoni

Website tal-President tal-Parlament Ewropew

Kunsill Ewropew

Aqsam din il-paġna ma' ħaddieħor:

Verżjoni PDF

Martin Schulz dwar ir-refuġjati: "Is-solidarjetà Ewropea tikkonsisti fil-qsim tar-responsabilitajiet"


Ir-regoli l-ġodda dwar l-ikel u t-tikkettar organiku joffru bosta benefiċċji għall-bdiewa u l-konsumaturi.

Ara l-filmat tagħna u aqra l-intervista mal-MEP Martin Häusling għal aktar dettalji.

Fid-19 ta' April, l-MEPs adottaw regoli ġodda dwar iċ-ċertifikazzjoni u t-tikkettar ta' ikel organiku.

Il-leġiżlazzjoni se ttejjeb il-kontrolli tul il-katina tal-provvista, se tiżgura li l-prodotti organiċi importati kollha jikkonformaw mar-regoli stretti tal-Unjoni Ewropea, u se tippermetti ċertifikazzjoni ta' grupp għall-produtturi żgħar biex tiffrankalhom il-ħin u l-flus meta jaqilbu għall-produzzjoni organika.

Hija għandha l-għan ukoll li żżid il-provvista ta' żrieragħ u annimali organiċi fis-suq.

, membru Ġermaniż tal-Grupp Verts/ALE, l-MEP responsabbli biex jidderieġi l-proposti fil-Parlament, jelabora aktar dwar il-benefiċċji f'din l-intervista.

X'inhuma l-punti ewlenin tar-riforma tal-biedja organika u għaliex din kienet meħtieġa?

Ir-riforma tirrispondi għall-isfidi l-ġodda tal-biedja organika.

Is-settur qiegħed jikber ħafna.

Se jkun hemm aktar kontrolli konsistenti kontra l-frodi, iżda wkoll miżuri ta' prekawzjoni aħjar kontra l-kontaminazzjoni.

L-importazzjonijiet tal-prodotti organiċi se jkollhom jikkonformaw mal-istess standards fi ħdan l-Unjoni Ewropea.

Ir-Regolament il-ġdid se jinkludi regoli dwar il-produzzjoni agrikola, it-trobbija tal-bhejjem u l-akkwakultura, se joħloq sistemi ta' informazzjoni aħjar bejn l-Istati Membri u se jarmonizza r-responsabbiltajiet u s-sistemi ta' ċertifikazzjoni.

Huwa se jistabbilixxi l-prinċipju tal-produzzjoni tal-pjanti fil-ħamrija, kif ukoll fis-serer.

L-eżenzjoni għal miżirgħa demarkati (madwar 18-il ettaru) fl-Iskandinavja se tibqa' fis-seħħ għal għaxar snin oħra.

Ir-regoli dwar l-użu ta' żrieragħ huma kompletament ġodda.

Fil-futur, il-fornituri se jkunu jistgħu joffru aktar varjetajiet tradizzjonali adattati lokalment, li ħafna drabi huma aktar robusti u reżistenti għall-mard.

Sa issa, bil-kontra ta' dak li jiġri fl-Istati Uniti, dawn il-varjetajiet ma jistgħux jintużaw jew jinbigħu biss taħt kundizzjonijiet stretti ħafna fl-Ewropa.

X'inhuma l-benefiċċji għall-bdiewa tal-UE?

Hemm ħafna!

Pereżempju ċ-ċertifikazzjoni ta' grupp: produtturi u proċessuri żgħar se ikunu jistgħu jiffurmaw grupp, b'hekk jitnaqqsu l-ispejjeż ta' ċertifikazzjoni u l-kontrolli.

Jew fil-każ ta' importazzjonijiet: l-armonizzazzjoni ta' standards tal-produzzjoni għall-pajjiżi mhux fl-UE, li magħhom ma hemm l-ebda ftehim kummerċjali bilaterali, se jinġiebu f'konformità mal-istandards Ewropej.

Bħalissa, għandna aktar minn 64 standards tal-produzzjoni differenti madwar id-dinja kollha.

Il-bdiewa tal-UE jistgħu għalhekk ikunu ħerqana għal kundizzjonijiet aktar ugwali fil-futur.

Il-Parlament irnexxielu jżomm kontrolli orjentati lejn il-proċess fuq bażi annwali.

Madankollu, intervall ta' spezzjoni jista' jiġi estiż għal 24 xahar jekk ma jkun hemm l-ebda irregolarità jew ksur f'dawn l-aħħar tliet snin.

Barra minn hekk, l-iskambju ta' informazzjoni se jitjieb.

Dawk li jrabbu l-annimali b'sistemi organiċi se jkunu jistgħu joffru l-prodotti tagħhom pubblikament permezz ta' pjattaformi tal-Istati Membri.

Il-bdiewa u l-ġardinara, kif ukoll l-Istati Membri u l-Kummissjoni Ewropea se jkollhom stampa aħjar tad-disponibbiltà ta' pjanti mkabbra b'mod organiku u ta' annimali mrobbija b'mod organiku.

L-industrija tal-ikel organiku ma għadhiex suq niċċa.

Ir-regolament il-ġdid kif se jwieġeb għat-talbiet tal-konsumaturi għall-kwalità?

Il-konsumaturi kif se jibbenefikaw mir-regoli l-ġodda?

L-istandards organiċi diġà huma għoljin ħafna, iżda l-fiduċja tal-konsumaturi tista' tissaħħaħ bl-aħjar mod meta r-regoli jkunu ċari u komprensibbli.

Ir-Regolament il-ġdid tabilħaqq se jkun ta' kontribut pożittiv hawnhekk.

Barra minn hekk, ħafna mir-regoli li jagħtu sigurtà lill-produtturi huma ta' benefiċċju wkoll għall-konsumaturi.

Kontrolli orjentati lejn il-proċess fuq bażi annwali jfissru li l-konsumaturi jistgħu jserrħu rashom li l-kumpaniji huma spezzjonati fuq bażi regolari.

Ir-regoli l-ġodda dwar l-importazzjonijiet huma wkoll pożittivi għall-konsumaturi, peress li huma se jibbenefikaw mill-armonizzazzjoni ta' standards għoljin.

Ir-regoli dwar it-trattament xieraq tal-annimali ġew imtejba.

Il-qtugħ tad-denb u l-qtugħ tas-snien għall-ħnieżer huma pprojbiti.

It-tqasqis tal-munqar għadu permess iżda jista' jsir biss fl-ewwel tlett ijiem tal-ħajja.

Il-qtugħ tad-denb u l-qtugħ tal-qarn għan-nagħaġ huma permessi biss f'każijiet eċċezzjonali u fuq bażi ta' każ b'każ.

Dispożizzjonijiet addizzjonali li jtejbu l-kondizzjonijiet tal-akkomodazzjoni għall-ħnieżer żdiedu wkoll.

Kwistjoni ewlenija hija l-użu ta' pestiċidi.

Dan kif se jiġi regolat?

Għalkemm il-kwistjoni ta' livelli limiti għall-pestiċidi kienet is-suġġett ta' dibattitu mqanqal, ir-regoli l-ġodda mhumiex differenti ħafna mis-sitwazzjoni legali attwali.

In-negozji u l-operaturi organiċi jeħtiġilhom ikomplu jieħdu miżuri ta' prekawzjoni, speċjalment matul il-ħażna u t-trasport.

L-Istati Membri jistgħu jkomplu jirrikjedu li l-azjendi agrikoli jikkonformaw ma' livelli limiti speċjali li huma aktar rigorużi mill-valuri ta' limitu eżistenti għall-pestiċidi fil-prodotti tal-ikel.

Rekwiżit ġdid huwa li l-awtorità jew il-korp ta' kontroll jeħtieġlu jaġixxi fil-pront meta jkun hemm xi ħaġa suspettuża.

Huwa importanti li tiġi indirizzata l-kwistjoni tal-ġestjoni tar-residwi tal-pestiċidi anke fil-futur.

Ċertament, is-settur, il-politiċi u l-esperti tal-awtoritajiet għandhom ikomplu jaħdmu b'mod intensiv fuq din il-kwistjoni u jiżviluppaw l-istrateġiji ta' minimizzazzjoni, ukoll bil-ħsieb li tinżamm il-fiduċja tal-konsumatur.

Għal aktar informazzjoni

Passi proċedurali

Aqsam din il-paġna ma' ħaddieħor:

Irreġistra biex tirċievi l-aġġornamenti b'mail

Verżjoni PDF

Intervista: il-benefiċċji tar-regoli l-ġodda dwar l-ikel u l-biedja organiċi